TUDUNG MANIK CURI TUMPUAN - NABILA RAZALI AKUI JADI MANGSA FESYEN

Menerusi laman Instagram, penyanyi Nabila Razali telah berkongsi rakaman nyanyiannya bersama kumpulan The Lomas yang dianggotai Amira Othman, Indah Ruhaila dan Aisyah Aziz mencuri tumpuan netizen.

Nabila memuatnaik rakaman nyanyian bersama kumpulan tersebut ketika diundang membuat persembahan dalam program Meletop pada tahun 2014.

Menerusi kapsyen, penyanyi lagu 'Pematah Hati' meminta pengikutnya memberikan komen mengenai tudung merah jambu yang digayakan olehnya ketika persembahan tersebut.

"Marilah kita bincangkan tentang tudung warna pink sis ni? Korang rindu The Lomas tak?," tulisnya.

Klik untuk gambar besar

Bersama kapsyen tersebut turut disertakan tanda pagar, 'sis mangsa fesyen', 'sis baru balik kerja masa ni', 'yang penting sis confident'.

Video tersebut menerima hampir 200,000 kali tontonan dan lebih 200 komen pengikut. Rata-rata netizen tertarik dengan fesyen tudung yang digayakan penyanyi berusia 26 tahun ini.

"Memang tengah in ke fesyen tudung macam tu. I sumpah beli tudung style ni dulu warna merah jambu sebab you pakai.

"Meriahnya warna tudung tu, berapa upah jahit manik? Cantiknya semua, kembalikan The Lomas kami," komen pengikut.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZMI HATTA AKUI CINTA ELLY MAZLEIN SAMPAI BILA-BILA

"Cinta saya dengan Elly tidak akan berubah sampai bila-bila. Cuma masalahnya jodoh kami tidak panjang. Kenyataan itu harus diterima," demikian kata Azmi Hatta yang mengakui beliau masih sayang dan cintakan bekas isterinya, Elly Mazlein meskipun sudah bercerai.

Kata Azmi, dia tidak akan pernah mendedahkan punca penceraian beliau dan Elly meskipun diasak dengan pelbagai persoalan kerana dia percaya setiap yang berlaku mempunyai hikmahnya tersendiri.

"Mendedahkan punca penceraian saya dan bekas isteri bukan satu tindakan bijak. Lebih baik mengunci mulut biarpun hati masing-masing terluka.

"Cuma yang menyedihkan saya apabila perceraian itu berlangsung ketika Elly sedang hamil tiga bulan. Ada permasalahan besar yang berlaku antara kami yang tidak dapat saya kongsi di sini.

"Permasalahan peribadi yang kompleks itu yang menyebabkan kami berdua bersetuju untuk membawa haluan masing-masing," jelas Azmi.

Untuk makluman, Azmi dan Elly mendirikan rumah tangga pada 19 November 2014 di Surau As-Sakinah, Puchong, Selangor sebelum bercerai pada 15 Oktober 2015. Mereka dikurniakan seorang cahaya mata perempuan yang dilahirkan pada 9 Mac lalu.

Ini adalah perkahwinan kali kedua buat Azmi. Perkahwinan pertamanya beliau dikurniakan dua orang anak lelaki iaitu Azim dan Aqif.

Sumber: UM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MUATNAIK FOTO MESRA - PEMINAT RESTU HUBUNGAN ARIFF AZIZ & GADIS POLAND

Menerusi laman Instagram, bekas suami penerbit Datuk A. Aida, Ariff Aziz telah memuatnaik beberapa foto mesra bersama seorang gadis dari Poland. Ariff, 31, menulis ayat-ayat cinta di ruangan kapsyen yang ditujukan kepada gadis terbabit yang dikenali sebagai Monika Tereba.

"Fun, sick, distance,near... "Meeting you was fate, becoming your friend was a choice, but falling in love with you I had no control over"," tulisnya.

Entri itu mendapat usikan peminatnya yang menyukai dengan pilihan baharu Ariff malah mendoakan semoga kekal bersama: "Kalau ada jodoh apa salahnya. Cuma pastikan didikan agama buat bakal isteri tu. Semoga kekal sebagai suami dan isteri.

Klik untuk gambar besar

"Kahwin jemput nanti. Moga dipermudahkan segalanya amin.. Moga jodoh kali ni hingga ke Jannah bro. - "Wow. Semoga terus bersatu hingga ke jinjang pelamin," antara komen-komen netizen.

Untuk makluman, Ariff dan A. Aida atau nama sebenar Zaidah Awang, 50, telah mendirikan rumah tangga pada 21 Julai 2018 namun bercerai selepas sembilan bulan bersama.

www.myartis.com / Sumber & foto: Astro Gempak Instagram Ariff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UQASHA & KAMAL ADLI KONGSI FOTO MESRA BERPELUKAN - PEMINAT DOA LEKAS KAHWIN

Pelakon utama drama 'Perempuan Tanpa Dosa', Uqasha Senrose dan Kamal Adli menerusi laman Instagram masing-masing telah berkongsi foto mesra berpelukan bersama dan ia kini mendapat perhatian netizen.

Melihat pada foto yang dikongsikan, kedua-dua mereka dilihat tampil menyajikan foto mesra bersama dalam satu sesi fotografi. Pasangan yang khabarnya bercinta ini tampil menggayakan aksesori serta jam tangan dari sebuah jenama popular.

Kapsyen pada foto tersebut, masing-masing menulis kapsyen cinta dan dalam masa yang sama menyatakan ia merupakan quotes dari watak mereka dalam 'Perempuan Tanpa Dosa'.

Klik untuk gambar besar

Ini quotes Uqasha dari Lily: "A women who truly loves you will be angry with you for many things but will never leave you. – Lily," tulis Uqasha.

Sementara Kamal menyatakan ia quotes dari Rizal: "A man who truly loves you will never let you go no matter how hard the situation is. – Rizal," tulis Kamal.

Menjengah ke ruangan komen, rata-rata pengikut mereka seakan teruja dengan entri yang dimuat naik oleh mereka. Malah, mereka juga dilihat setuju andai kedua-duanya disatukan sebagai pasangan suami isteri.

Bahkan, wujud juga segelintir pihak seolah tidak terlepas menitip doa agar mereka segera menamatkan zaman bujang. Untuk makluman, kedua-dua pelakon ini mula meraih perhatian umum selepas menjalani penggambaran drama 'Perempuan Tanpa Dosa'.

"Tolong lah cepat kahwin," pinta salah seorang pengikutnya. -  "Macam gambar pre wedding," teka salah seorang netizen. - "Masa gambar ini lalu, ingatkan dah bertunang," kata salah seorang warga net.

www.myartis.com / Sumber & foto: Astro Gempak, Instagram Uqasha Senrose & Kamal Adli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHKAN SALEEM KEMALANGAN - ISTERI ENGGAN ULAS LANJUT

Pada Khamis lalu, penyanyi terkenal Saleem telah terlibat dalam kemalangan jalan raya selepas motosikal yang ditunggangnya dilanggar sebuah kereta dari arah belakang ketika vokalis kumpulan Iklim itu keluar membeli barang.

Isterinya, Julia Bachok ketika dihubungi mStar Online memberitahu kejadian itu berlaku berdekatan rumah mereka di Bandar Mahkota Cheras sebelum Saleem dibawa ke Hospital Kajang untuk mendapatkan rawatan.

"Ketika kejadian saya tidak berada di rumah kerana sedang membeli baju untuknya pakai di majlis bertemu peminat sebelah malam di Shah Alam. Dia ada beritahu hendak keluar sebentar beli barang dan tidak sangka pula Saleem kemalangan.

"Panik saya dibuatnya apabila ada orang beritahu suami kemalangan dan segera saya bergegas ke hospital," kata Julia sebagai mengesahkan khabar angin mengatakan Saleem kemalangan jalan raya di laman sosial.

Klik untuk gambar besar

Menerusi status yang tersebar itu, Saleem dikatakan berada di Unit Rawatan Rapi (ICU) Hospital Kajang selain berada dalam keadaan koma.

Maklumat tersebar itu mendakwa impak kemalangan berkenaan menyebabkan tulang rusuk penyanyi lagu 'Suci Dalam Debu' itu tersusuk ke bahagian paru-parunya.

Dalam pada itu, ditanya mengenai keadaan sebenar Saleem, Julia berkata, suaminya berada dalam keadaan stabil namun dia enggan mengulas lanjut mengenainya.

Bagiamanapun kata Julia, pihaknya sedang dalam proses memindahkan Saleem ke Pusat Perubatan Universiti Kebangsaan Malaysia (PPUKM) untuk mendapatkan rawatan lanjut.

"Apa yang boleh saya katakan sekarang keadaan Saleem stabil. Tentang apa yang ditularkan mengenai keadaan suami, saya enggan mengulas.

"Bukan saya tidak mahu beritahu tapi tidak mahu kalau cerita orang ingat saya ingin minta simpati tetapi Saleem stabil dan tidaklah seteruk yang diberitahu.

"Pinta saya agar semua peminat mendoakan agar Saleem segera sembuh dan apa yang berlaku ini adalah ujian Allah," tuturnya.

www.myartis.com / Sumber & foto: mStar, Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PANIK ANAK MENGADU DEMAM - HASNOL SOKONG KELAS ONLINE, LEBIH SELAMAT

Semua sedia maklum mengenai sesi persekolahan yang dibuka sepenuhnya pada 22 Julai lalu, setelah hampir tiga bulan ditutup kerana penularan Covid-19. Namun begitu, penyanyi popular era 90-an, Hasnol telah menyuarakan kebimbangan mengenai tahap keselamatan dua anaknya yang baru sahaja memulakan sesi persekolahan ketika negara masih memerangi penularan wabak Covid-19.

Meskipun berat hati untuk melepaskan anak ke sekolah, Hasnol atau nama sebenarnya Hasnol Hassan Ariff berkata dia hanya mampu berserah dan bertawakal kerana enggan mereka ketinggalan dalam pelajaran.

"Kalau nak ikutkan memang terlalu risau. Berat rasanya nak membenarkan mereka ke sekolah namun apabila difikirkan balik, ibu bapa bukan boleh mengajar seperti cikgu di sekolah. Jadi terpaksalah saya benarkan mereka ke sekolah walaupun hati saya sangat berat.

"Anak saya yang berada di tingkatan empat tidaklah merisaukan saya. Cuma, anak darjah tiga agak membimbangkan saya. Dia pernah cakap rasa nak demam apabila balik dari sekolah. Walaupun demam biasa, hati ayah mana tidak risau," katanya.

Klik untuk gambar besar

Sementara itu, penyanyi berusia 50 tahun itu yang popular menerusi lagu 'Sudi Katakan Sudi' dan 'Laguku Untukmu' ini berkata dia lebih selesa jika anaknya mengikuti pengajian secara atas talian seperti ketika Perintah Kawalan Pergerakan (PKP).

"Di sekolah cikgu perlu menjaga ramai pelajar, takkan nak letak semua tanggungjawab itu atas bahu mereka. Sejujurnya bagi saya kekalkanlah cara belajar sebagaimana dalam tempoh PKP. Mereka lebih selamat di rumah, dalam masa yang sama tidak ketinggalan pelajaran kerana semuanya atas talian.

"Saya sokong 100 peratus jika buat kelas online sehingga kes benar-benar pulih. Sekarang ni pun tengok kes meningkat naik... hati memang risau cuma mampu berdoa semoga wabak ini dapat berakhir segera," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU PENGGUBAHAN WANG HARAM, PELACURAN - FINAS PANDANG SERIUS, PESAN JANGAN BERTINDAK SERKAP JARANG

"Finas mengingatkan semua pihak terutama pengguna laman sosial supaya tidak bertindak secara serkap jarang dalam membuat kenyataan yang boleh menjatuhkan reputasi dan kredibiliti warga seni.

"Sehubungan itu, Finas memberi sepenuh kepercayaan kepada pihak berkuasa untuk menjalankan tugas dalam membuat siasatan dan mengambil tindakan yang sewajarnya selaras dengan sistem perundangan negara," kata pengerusi Perbadanan Kemajuan Filem Nasional Malaysia (Finas), Zakaria Abdul Hamid dalam satu kenyataan kepada media.

Kontroversi melibatkan isu penggubahan wang haram dan sindiket pelacuran yang dikaitkan dengan golongan selebriti sejak akhir-akhir ini turut mendapat perhatian serius daripada Finas. Beliau memberitahu, pihaknya memandang serius hal tersebut kerana ia melibatkan nama baik industri kreatif.

Katanya, orang ramai dinasihatkan agar tidak mudah membuat sebarang bentuk spekulasi dan telahan yang boleh mencemarkan imej mana-mana penggiat seni. Jelas beliau lagi, Finas juga sentiasa bersedia untuk memberikan segala bentuk kerjasama dengan pihak berkuasa dalam menangani isu berkenaan.

Sebelum ini, sebuah akhbar mingguan melaporkan terdapat kegiatan tidak bermoral yang mengaitkan golongan selebriti sehingga mampu meraih RM40,000 semalam. Pendedahan itu dibuat Suruhanjaya Pencegahan Rasuah Malaysia susulan siasatan berhubung aktiviti penggubahan wang haram yang turut mengaitkan beberapa selebriti tanah air.

Ekoran pendedahan itu, beberapa selebriti tempatan dipanggil bagi membantu siasatan. Bagaimanapun, orang ramai mula membuat spekulasi sendiri mengenai individu-individu yang mungkin terpalit.

www.myartis.com / Sumber: Astro Gempak & Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PATUTLAH SAYA TIADA 'JOB'... RUPANYA SANGKA SUDAH TIDAK AKTIF BERLAKON" - SARAH HILDEBRAND

"Ada pengurus produksi menghubungi tengah hari tadi bertanya apakah benar saya sudah tidak aktif berlakon. Dia dengar ada orang beritahu begitu. Apa yang pelik, bila saya mengeluarkan kenyataan itu?

"Saya tidak pernah kata mahu berhenti berlakon, mahu berehat dan sebagainya," kata pelakon Sarah Hildebrand yang menafikan pernah membuat kenyataan tidak lagi aktif dalam bidang seni atau meletakkan noktah pada karier lakonan.

Sarah atau nama sebenar, Nur Sarah Marie Hildebrand Asyraf Hildebrand, 30, memohon segelintir pihak berhenti menyebarkan maklumat palsu mengenai perkara itu.

Sehubungan itu, Sarah kesal dan kecewa penyebaran berita palsu mengenai dirinya yang dikatakan sudah bersara, seakan-akan menyekat rezekinya.

Klik untuk gambar besar

"Saya sakit hati mendengarnya. Bagaimana orang boleh bercakap sebelum bertanya kepada saya hal sebenar? Tidak dinafikan, ia seperti menyekat rezeki saya. Apatah lagi dalam situasi mencabar ini, pastinya saya perlukan kerja," tuturnya.

Pelakon 'Pujaan Hati Kanda' itu menambah, dia tidak berlakon sejak beberapa bulan yang lalu: "Kali terakhir saya berlakon adalah menerusi drama Tunggu Dulu Cinta di mana penggambaran dilakukan, Julai lalu. Selepas itu, saya memang tiada 'job'.

"Patutlah saya tiada 'job' dan mula risau, rupa-rupanya ramai syarikat produksi menyangka saya sudah tidak aktif berlakon. Mungkin disebabkan mereka melihat saya tidak aktif di Instagram (IG), lantas mereka membuat kesimpulan tidak lagi aktif berlakon. Kalau tiada 'job', bagaimana saya mahu muat naik hasil kerja di IG?" katanya.

Sehubungan itu, Sarah mahu sentiasa mengemas kini laman sosial agar tidak ada pihak yang menganggap dirinya tidak lagi aktif dalam dunia seni.

"Saya perlu aktif di IG biarpun saya bukanlah orang begitu. Apabila perkara ini terjadi, saya perlu ambil inisiatif untuk sentiasa aktif.

"Bagaimanapun, pengajaran yang kita dapat adalah lebih baik bertanya dahulu sebelum membuat kesimpulan. Mujur pihak produksi menelefon, jika tidak, saya akan terus tertanya-tanya mengapa saya tidak mendapat tawaran berlakon," ujarnya.

Bagi mengisi masa lapang sejak dua bulan lalu, Sarah mengusahakan perniagaan kecil-kecilan menjual sabun, pelitup muka dan pakaian 'pre-loved' atau terpakai.

www.myartis.com / Sumber & foto: Berita Harian & Instagram Sarah Hildebrand

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO NOOR NABILA CIUM MULUT ANAK TERIMA TEGURAN

Sempena hari raya Aidiladha baru-baru ini, kakak kepada selebriti popular Neelofa iaitu Noor Nabila telah berkongsi beberapa keping gambar bersama anak tunggalnya, Jebat Jayden yang dilihat segak mengenakan baju tradisional dengan tema warna hitam dan putih.

Bagaimanapun, gambar Nabila mencium bibir anak lelakinya telah mencuri perhatian ramai. Seorang individu tampil memberi teguran buat isteri kepada Engku Emran itu serta meminta agar berhenti berbuat demikian kerana Jebat sudah pun besar.

Dalam pada itu, ada juga yang menganggap setiap ibu bapa ada cara berbeza mendidik anak mereka masing-masing. Malah, individu tersebut turut meminta Nabila untuk bertanya kepada suami Neelofa mengenai perkara berkenaan.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INTAN LADYANA - TERKINI

Benarkah Intan Ladyana masuk askar sekadar nak menunjuk? Benarkah artis yang memasuki pasukan itu dimanjakan berbanding bukan artis? Tak takut patah-patah ke masa berlatih tu? Saksikan temuramah ini secara Eksklusif hanya di myartis.Atau klik di sini...!!


DIKECAM KOMEN PASAL JAEHYUN NCT - IMAN TROYE JELAS IA DISALAH ERTI, MINTA MAAF

Nama penyanyi meningkat naik, Iman Troye kini menjadi bualan ramai sehinggakan ia turut trending di laman Twitter sejak semalam. Ini kerana Iman telah menjadi mangsa kecaman segelintir peminat K-Pop gara-gara komen yang ditinggalkan penyanyi itu di salah sebuah artikel terbitan portal berita.

Kebanyakkan daripada mereka yang mengecam mendakwa Iman telah menuduh penyanyi kumpulan NCT dan pelakon popular Korea Selatan, Jaehyun ada menjalani pembedahan plastik.

Enggan isu tersebut dibiar berpenjangan, Iman kemudiannya telah pun memuat naik sebuah kenyataan bagi menjelaskan mengenai perkara tersebut. Jelas Iman, komennya itu telah disalah erti kerana dia langsung tidak berniat untuk menuduh artis tersebut sebaliknya hanya mahu menjelaskan mengenai prosedur pembedahan plastik.

"Fitnah apa ni? Baca balik. Orang (netizen) yang comment dekat situ kata 'semua artis kpop ni plastic surgery that's why diorang tak tumbuk jerawat'. I’m trying to backup sebab I sendiri minat kpop.

Klik untuk gambar besar

"I tak cakap pun diorang buat plastic surgery but plastic surgery still akan tumbuh jerawat. So means diorang tak buat plastic surgery lah. Allahuakhbar. Ya I minat NCT, I comment macam tu sebab I try untuk backup but maybe you guys salah baca," tulisnya.

Malah, penyanyi lagu 'Teman' dan 'Pejam Celik Hari Raya' itu turut telah membuat permohonan maaf andai komennya itu ada menyakiti hati mana-mana pihak.

"Sumpah I mintak maaf kalau korang terasa ke apa. Memang takda niat and tak terdetik pun nak buat u guys kecil hati. I know i tak cantik, suara tak seperti yang korang mahukan, annoyed and all. But sumpah demi Allah i nak back up them.

"I'm sorry again. ni bulan puasa, I takkan menipu dgn apa yang I nak sampaikan. dengan nama Allah, niat I nak backup. I'm sorry again to 'Nctzens and also NCT members. Saya akan diam je after this. Thanks. Assalamualaikum. Salam Ramadhan," ujarnya.

Dalam pada itu, Iman juga dilihat ada meluahkan rasa kecewa dengan komen-komen yang ditinggalkan oleh netizen sehinggakan ada diantara mereka yang mendoakan agar dia ditimpa musibah.

"Sumpah demi Allah I tak pernah cakap all korean buat plastic surgery. Korang salah faham. I tahu I tak cantik, suara tak seperti apa yang semua mahukan. I minta maaf sebab lahir kat dunia ni. I minta maaf sebab wujud. I minta maaf sangat sangat.

"I'm not being childish but some of them cakap 'Kenapa I lah I lahir kat bumi ni', 'hope kau mati', 'harap sangat kau muntah darah ada paku'. I'm sorry again everyone," luahnya lagi.

Sementara itu, terdapat juga segelintir pihak yang memberikan kata-kata semangat buat Iman selain turut menasihatinya agar tidak mempedulikan sahaja komen-komen negatif tersebut.

www.myartis.com / Sumber & foto: Media Hiburan & Instagram Iman Troye

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOK RAM: "GV TU BUKAN APAK (BAPA) SAYA PUNYA... ADA EMPAT JURI YANG BAGI MARKAH"

Semua sedia maklum mengenai isu yang melanda Gegar Vaganza musim kelapan (GV8) yang ketika sedang hangat diperkatakan. Juri tetap program tersebut, Datuk Ramli MS menerusi ruangan komen di Instagram telah menjawab soalan peminat yang bertanyakan kenapa Niki Palikat tidak menjadi juara, sebaliknya Aliff Aziz yang memegang gelaran berkenaan.

Pengguna laman sosial terbabit, @yanaothman_offcial bertanya, 'Tok Ram (Ramli MS) why (kenapa) Nikki (Nikki Palikat) tak juara, sampai hati'.

Jawab Tok Ram, keputusan peringkat akhir GV8 yang berlangsung kelmarin itu adalah majoriti mutlak: "Astro GV (Gegar Vaganza) tu bukan apak (bapa) saya punya. Ada empat juri yang bagi markah. Kena hormat nombor-nombor itu, majoriti mutlak. Ketua juri tak boleh tukar markah juri lain."

Dalam masa sama, seorang lagi pengguna lain secara berseloroh meninggalkan komen supaya tidak bertanya soalan berkenaan kerana bimbang Tok Ram marah dan mengamuk: "@yanaothman_official jangan tanya nanti Tok mengamuk," tulis pengguna itu.

Klik untuk gambar besar

Malah, komen itu dibalas suami kepada penyanyi Alyah itu yang menyifatkan masih ramai tidak faham mengenai penjurian.

"Takda makna nak ngamuk (mengamuk). Benda nyata, kadang orang tak faham. GV tidak menjuri apa pemberian Tuhan, 'such' warna suara, tingginya, 'ranges' suara, muka cantik dan suara kuat.

"Dalam suara ada seni dan teknikal. Kena guna data yang ada di minda tu. Kalau tak Aweera yang suara kuat, tinggi atau Nikki menang tanpa bertanding," jawabnya dengan meletakkan emoji ketawa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - ZAIN SAIDIN BERJANJI TIDAK MAHU BERLENGAH-LENGAH DALAM SOAL KESIHATAN

Suami kepada pelakon dan usahawan, Rozita Che Wan atau Che Ta iaitu pelakon Zain Saidin, 36, telah dimasukkan ke sebuah pusat perubatan, kelmarin, akibat jangkitan pundi kencing. Bagaimanapun, Zain memaklumkan dirinya, stabil.

"Saya mula sakit pada pinggang hingga ke belakang badan sejak awal Perintah Kawalan Pergerakan (PKP). Ketika itu, saya fikir, mungkin boleh berjumpa doktor selepas tamat PKP. Namun, sangkaan saya meleset. Pagi Sabtu lalu, saya bergegas ke hospital untuk mendapatkan rawatan dan ditahan di wad," tuturnya.

Zain berkata, dia tidak mahu lagi berlengah-lengah jika membabitkan soal kesihatan: "Takut dibiar lama nanti timbul komplikasi lain pula. Saya stabil setakat ini... Alhamdulillah," katanya.

Klik untuk gambar besar

Tambah pelakon sitkom 'Oh My English!' itu, kali terakhir dia dimasukkan ke hospital, kira-kira lima tahun lalu kerana pembedahan lutut: "Selain itu, doktor beritahu bacaan kolestrol saya tinggi. Jika diikutkan sejarah keluarga, kami sering berdepan masalah ini. Jadi, perkara itu bukanlah pelik," jelasnya.

Bapa kepada Aaisyah Dhia Rana ini sedar sakit tidak pernah mengenal usia: "Dahulu, firasat saya, sakit akan datang ketika berusia. Saya anggar pada usia 40 tahun, kalau sakit kita sakit, ia normal.

"Tetapi, apabila sudah jatuh sakit sekarang, saya anggap ia suatu peringatan untuk kita berjaga-jaga. Walaupun saya aktif bersenam, kalau hendak sakit, ia akan datang. Jika kita sakit, duit banyak pun tidak memberi makna. Sebab itulah ada pepatah berbunyi mencegah itu lebih baik daripada mengubati," katanya.

www.myartis.com / Sumber & foto: Berita Harian & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASRAT ALIFF SYUKRI JADI PM KE-9 DIPERTIKAI: "KENAPA TAK LAYAK? APA KURANGNYA SAYA?"

"Kenapa pula saya tak layak? Apa kurangnya saya? Saya hanya memohon saja, mana tahu permohonan saya diluluskan," itulah kata usahawan kosmetik Aliff Syukri apabila ada pihak mempertikaikan kemampuannya menjadi Perdana Menteri (PM) ke-9, bagi  menggantikan Tan Sri Muhyiddin Yassin.

Bagaimanapun, Aliff bersungguh-sungguh mengatakan dia adalah individu yang layak memikul tanggungjawab tersebut berbanding calon-calon lain dalam kalangan ahli politik serta mempersoalkan apa kurang tentang dirinya.

"Kalau diberi peluang InsyaAllah saya akan buat yang terbaik untuk rakyat Malaysia kerana saya yakin saya adalah calon yang paling sesuai," katanya.

Menerusi perkongsian di laman Instagram, Aliff memuat naik foto borang permohonan jawatan Perdana Menteri ke-9, disaat rakyat Malaysia berteka-teki siapakah pemimpin yang bakal dilantik.

Klik untuk gambar besar

Dalam hantaran itu, Aliff turut mengatakan jika ada rezeki tidak kemana serta meminta orang ramai mendoakannya: "Kalau ada rezeki tak ke mana, doakan semuanya dipermudahkan," tulis Aliff yang terkenal dengan pelbagai gimik kontroversi ini.

Rata-rata netizen terhibur dengan cita-citanya itu namun ada yang berpandangan dia tidak mampu mentadbir negara: "Nak urus satu Malaysia dengan perangai MP (Ahli Parlimen) memang Datuk tak terdaya. - "Haha... dia jadi PM, Sajat jadi TPM!" antara komen-komen netizen.

Entri tersebut turut mendapat reaksi ibunya, Bonda Rozita yang terhibur serta mengatakan anaknya itu seolah cari pasal dan memuat naik perkongsian yang boleh mengundang kecaman: "Bongok la Kri (Syukri) cara fasal kena kecam. Mak orang pertama akan memberontak," kata ibu usahawan tersebut di ruangan komen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAYAK KE DIMAAFKAN..." - DSV NEKAD TERUSKAN SAMAN TERHADAP AZWAN ALI

Berikutan konflik yang berlaku di antaranya bersama selebriti, Azwan Ali atau lebih dikenali sebagai Diva AA, usahawan kosmetik Datuk Seri Vida (DSV) nekad memfailkan saman terhadap pengacara dan pelakon itu biarpun permohonan maaf telah dilakukan 11 Februari lalu. Pengumuman itu dibuat oleh DSV menerusi satu sidang media sebentar tadi.

Ketika sidang media tersebut berlangsung, Vida atau nama sebenarnya Hasmiza Othman berkata saman malu terhadap Azwan tetap akan diteruskan: "Tak tahu nak cakap hati saya remuk macam dirobek-robek bila tengok video tu, maruah saya dipijak-pijak. Kalau anda kat tempat saya tengok video permohohan maaf yang dibuat layak ke dimaafkan? Boleh ke atau biarkan saja?

"Kesungguhan awak minta maaf, cara you minta maaf macam tu ke? Sakitnya hati saya, pemberontakan jiwa saya, marahnya saya jadi hati saya sangat terguris bila reputasi saya dicalarkan macam tu. Tanpa prajudis atau dipengaruhi oleh sesiapa tapi kerana jiwa dan perasaan saya dengar sini Azwan Ali, saman akan diteruskan," ujarnya.

Menurut DSV, saman itu dibuat selepas mengambil kira reputasi perniagaannya serta maruahnya yang tercalar: "Memang sudah mohon maaf tapi apabila satu jam lebih buat sidang media, saya rasa kemaafan hari itu itu telah membakar lagi hati saya. Hati saya makin terguris dan tercalar," katanya.

Klik untuk gambar besar

Menurutnya lagi, penghinaan dibuat oleh Azwan Ali di media sosial juga disifatkan melampau apabila menyentuh kejadian dua arwah anak lelakinya yang meninggal dunia dalam kejadian kebakaran beberapa tahun lalu: "Tambah lagi bila kait dengan kematian anak saya. Mengaibkan bila dikaitkan dengan rentung, sakit hati saya dengan perkataan rentung tu.

"Anak saya tak rentung la, berapa kali saya nak cakap. Mereka lemas asap berpelukan dalam bilik air menunggu diselamatkan. Tiga bulan saya terlantar sebab kejadian berkenaan. Video berita tentang kematian anak saya pun saya tak mampu nak tengok," jelasnya.

Sementara itu, menurut wakil peguam DSV, saman yang difailkan bukanlah berprinsipkan kepada menuntut ganti rugi: "DSV sebaliknya saman atas reputasi. Saman difailkan tidak akan diletakkan jumlah tuntutan. Kita hanya kumpul bukti-bukti ini, selebihnya mahkamah yang akan tentukan jumlah ganti rugi," tuturnya.

Sidang media itu telah berjalan di One World Hotel, Bandar Utama, Selangor. Terdahulu, Azwan telah mengadakan satu sidang media di Marriot Hotel, Putrajaya pada 11 Februari lalu, sekaligus cuba menunaikan tuntutan usahawan terbabit.

Terdahulu, konflik antara dua selebriti ini tercetus apabila Azwan melakukan penghinaan terhadap DSV dan anak perempuannya iaitu Cik B atau Edlynn Zamilleen Muhammad Amin. Tidak cukup dengan itu Azwan turut menghina kematian dua anak lelaki DSV yang meninggal dunia dalam kejadian kebakaran pada 2013.

Susulan daripada perlakuan tersebut, Azwan kemudian melakukan permohonan maaf secara terbuka dalam satu sidang media. Walaubagaimanapun, permohonan itu seakan tidak disenangi DSV apabila Azwan Ali kelihatan seperti memperlinya.

www.myartis.com / Sumber: Astro Gempak, Media Hiburan & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIKESEMPATAN INI SAYA INGIN..." - ELYANA 'KEMBALI'

Selepas menyahaktifkan akaun Instagram (IG) sejak hujung bulan lalu, kini penyanyi Elyana kembali aktif di media sosial.

Pemilik nama sebenar Erneelya Elyana Emrizal, 31, menerusi entri terbaharunya mengucapkan terima kasih kepada semua yang mendoakannya.

"Assalamualaikaum sahabat-sahabat, dikesempatan ini saya ingin sekali mengucapkan terima kasih tak terhingga kepada semua yang sudi mendoakan saya.

Klik untuk gambar besar

"Saya juga mendoakan supaya segala doa-doa yang baik tersebut akan berbalik kepada anda. Saya sayang korang," tulisnya yang menghidap kanser kelenjar.

Menerusi entri tersebut dia memuatnaik fotonya yang kelihaan seperti berada di lapangan terbang. Namun Elyana telah menutup ruangan komen untuk entri tersebut.

Terdahulu, Elyana menyahaktifkan akaun IGnya selepas menerima tekanan daripada pengikutnya yang sering mengingatkannya tentang kematian dan bertudung.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG IPAR SHUIB DITIDURKAN BAGI REHATKAN PARU-PARU - ISTERI TURUT POSITIF COVID-19

"Fidous sudah ditidurkan pukul 5 pagi tadi sebab doktor nak rehatkan paru-paru dia... sebelum ditidurkan oksigen 95 peratus. Dia dikejarkan ke hospital pada petang Selasa kerana paras oksigen 85 peratus," jelas pelawak dan usahawan Shuib Sepahtu mengenai keadaan terkini abang iparnya, Ahmad Firdous Raissuddin.

Selepas dipindahkan ke Unit Rawatan Rapi (ICU) di Hospital Serdang, Selangor akibat Covid-19 pada Selasa, abang kepada penyanyi Allahyarham Siti Sarah telah ditidurkan bagi merehatkan paru-parunya.

Shuib sebelum ini meminta orang ramai mendoakan kesihatan Ahmad Firdous agar diberi kesembuhan: "Assalamualaikum semua, Allah maha besar. Baru dapat panggilan abang ipar saya dimasukkan ke ICU. Saya mohon doakan Ahmad Firdous Raissudin diberi kesembuhan segera. Amin," tulisnya.

Klik untuk gambar besar

Shuib atau nama sebenarnya Shahmira Muhamad, 37, berkata, Ahmad Firdous ditidurkan sejak jam 5 pagi Khamis bagi merehatkan paru-parunya selepas paras oksigen 95 peratus.

Sementara itu, isteri Ahmad Firdous turut disahkan positif COVID-19. Namun, dua anak pasangan itu tidak dijangkiti virus berkenaan. Ahmad Firdous dan isteri disahkan positif dijangkiti virus Covid-19 pada 2 Ogros lalu iaitu empat hari selepas keluarga Siti Sarah disahkan positif. Sebelum ini, Ahmad Firdous dan isteri sudah menjalani kuarantin kendiri selama lapan hari di rumah.

Untuk makluman, Allahyarham Siti Sarah Raissuddin menghembuskan nafas terakhir disebabkan komplikasi berpunca Covid-19 pada Isnin lalu selepas tiga hari ditidurkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSAK TERUK KERANA BANJIR - YANTZEN GUNA DUIT SUMBANGAN UNTUK SIAPKAN BILIK ANAK & TETAMU DULU

"Dari sumbangan itu saya beli almari untuk bilik anak dan siapkan bilik untuk tetamu, manakala bilik saya memang tak dibuat apa-apa. Apabila anak saya balik sini bila-bila masa atau tetamu datang, mereka bolehlah gunakan bilik ini.

"Saya memang siapkan untuk mereka," tutur penyanyi Yantzen Juniawan, 63, yang memberitahu dia menyiapkan bilik untuk anaknya serta tetamu terlebih dulu di rumahnya di Taman Sungai Serai Tambahan, Batu 12, Hulu Langat yang rosak teruk akibat banjir, Disember lalu.

Yantzen berkata, sumbangan yang dihulurkan pelbagai pihak sebelum ini digunakan untuk memperbaiki rumahnya terutama bilik anak tunggalnya, Muhammad Aliff Ronan, 23. Terdahulu, banjir yang melanda menyebabkan rumahnya rosak teruk serta kemusnahan harta benda.

"Cukup luar biasa. Saya pertama kali berdepan situasi ini. Air naik lima kaki. Kerugian susah nak cakap membabitkan dua kereta dan sebuah motosikal. Perabot pun semua habis.

"Kereta saya tak baiki dan terus 'scrap'. Daripada baiki baiklah saya cari kereta lain. Bantuan saya terima dari kerajaan dan pelbagai pihak keseluruhannya berjumlah RM10,000.

"Saya tak panik sekiranya hujan lagi selepas ini kerana jarak rumah saya kira-kira 800 meter dari sungai. Saya terima dan reda ujian Allah," katanya yang sudah lima tahun menetap di situ.

Dalam perkembangan lain, Yantzen telah melancarkan single rayanya berjudul 'Kerinduan' juga terbitan syarikat Galaxy Merchant M S.B. Bercerita mengenai lagu 'Kerinduan', Yantzen berkata, ia dihasilkan pada saat akhir atas permintaan Pengarah Urusan Galaxy Merchant M S.B, Datuk Rosli Buang.

"Dalam tempoh dua hari, saya dapat ilham untuk menghasilkan melodi dan kemudian liriknya. Ia akhirnya siap dalam sekitar dua minggu akhir Ramadan ini," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA PERANCANGAN... TAK TAHU BILA JODOH SAYA TIBA" - AIMAN TINO

"Buat masa kini memang saya tak ada perancangan atau sasaran bila nak kahwin. Lagipun, saya sendiri tak tahu bila jodoh saya akan tiba. Soal kahwin perlukan perancangan yang sangat serius. Saya ini jenis tak nak la berkenalan terlalu lama, kalau dah okey, saya terus kahwin sahaja.

"Tapi saya masih ada abang yang belum berkahwin. Jadi, biarlah abang saya itu jalan dahulu," demikian kata penyanyi Aiman Tino, 22, yang memberitahu dia tidak meletakkan sasaran untuk mendirikan rumah tangga dalam masa terdekat.

Penyanyi lagu 'Rela Dibenci' dan 'Ku Rela Dibenci' ini yang mempunyai 10 adik-beradik terdiri daripada empat lelaki dan enam perempuan itu berkata, perkara berkaitan perkahwinan memerlukan perancangan yang serius.

Klik untuk gambar besar

Salah seorang kakaknya, penyanyi Fara Hezel baru sahaja berkahwin dengan ahli perniagaan Tengku Mohammad Kamal pada 20 Disember tahun lalu. Dalam pada itu, Aiman memberitahu biarpun dia ada merancang untuk mengubah konsep nyanyian dan pemilihan lagu namun bimbang peminat akan terkejut.

Menurutnya, dia perlu melakukan perubahan itu secara perlahan-lahan supaya peminat dapat menerima dengan baik: "Saya tak nak la terus berubah, nanti saya takut peminat yang terkejut. Daripada jiwang, tiba-tiba saya nak terus menari dan melompat.

"Mungkin selepas ini saya nak ubah lagu dari segi susunan dan melodi yang mengikuti perkembangan terkini tapi masih kekalkan signature Aiman Tino. Perubahan itu boleh berlaku tapi kena ambil masa dan buat secara perlahan-lahan. Mula-mula kita beri hint dahulu dan beri peminat nampak Aiman dah lain," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YAMANI ABDILLAH TERUJA BAKAL DAPAT ADIK BARU, MAHU JANTINA LELAKI

"Seronok bila dapat tahu nak dapat adik lagi... Alhamdulillah! masa awal-awal tu saya pun tak tahu, selalu mesej bapa tanya khabar sahaja. Rupa-rupanya ada surprise, tak lama lagi bakal dapat adik kelima," ujar anak sulung penyanyi veteran, Datuk Jamal Abdillah iaitu penyanyi Yamani Abdillah yang memberitahu dia tidak sabar menanti kelahiran adik kelima yang masih dalam kandungan itu.

Kata Yamani atau nama sebenar Osama Yamani Abdillah, 20, dia sendiri terkejut apabila mengetahui mengenai berita kehamilan yang dikongsi bapanya itu. Selain Yamani, ramai peminat yang meluahkan teruja apabila Jamal berkongsikan khabar berita gembira tentang kehamilan isterinya, Datin Zai Izzati, baru-baru ini. Zai difahamkan kini sedang hamil 12 minggu.

Dalam pada itu, bekas peserta Big Stage musim ketiga itu turut berharap agar adik yang bakal dilahirkan itu nanti merupakan jantina seorang lelaki kerana berharap dapat melakukan band bersama.

Klik untuk gambar besar

"Teruja bila mengetahui berita itu. Saya harap yang kelima ni biar lelaki lagi la... sebab senang sikit nak jaga nanti! Mungkin dah cukup lima beradik lepas ini kami boleh buat band pula. Apa-apa pun saya doakan semoga ibu tiri dan bayi dalam kandungan sihat sehingga hari kelahiran," katanya.

Untuk makluman, Yamani merupakan anak sulung kepada Jamal hasil perkahwinan dengan Noraina Mohd Yusof, manakala anak kedua iaitu Zaki Yamani merupakan hasil perkahwinan yang ketiga.

Jamal, 62, kemudiannya mendirikan rumah tangga dengan Zai Izzati, 27, pada 6 April 2017 dan dikurniakan dua cahaya mata, Nur Azura Yamani, 22 bulan, dan El Issac Yamani atau Zack berusia sembilan bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAS IDAYU KESAL RUMAH TANGGA DIDAKWA BERGOLAK: "SAYA OKAY SAJA, INAI PUN TAK HILANG LAGI DI JARI..."

"Saya okay saja sejak-sejak berkahwin sampai sekarang. Baru sebulan ini, saya okay saja. Inai pun tak hilang lagi di jari. Jangan kalian buat andaian macam-macam.

"Saya rasa tak perlu korang menumpang populariti hanya nak naikkan page, tak kena tak sesuai," itulah jelas penyanyi dangdut, Mas Idayu yang meluahkan rasa kesal dan bengang dengan laporan sebuah portal hiburan mendakwa rumah tangganya didakwa sedang bergolak.

Menerusi satu video dimuat naik di Instagram semalam, Mas Idayu, 50, turut menyifatkan tindakan portal itu tidak wajar dan dilihat untuk menaikkan page.

Mas Idayu berkata, kenapa tidak menghubunginya lebih dulu bertanya mengenai perkongsian dibuat. Katanya, janganlah bertindak tidak cerdik hanya untuk mengejar 'page view' menerusi cerita tidak sahih.

Klik untuk gambar besar

Sebelum ini, spekulasi itu timbul didakwa berpunca daripada kapsyen sedih ditulisnya menerusi perkongsian video yang berlatar hitam putih di Instagram baru-baru ini.

Bagaimanapun, Mas Idayu berkata perkahwinannya baik-baik sahaja dan sejak dulu lagi dia suka berkongsikan kapsyen sedih, kelakar dan gembira. Dalam pada itu, Mas Idayu turut meluahkan rasa hairan apa sebenarnya netizen mahukan.

"Apa yang membuatkan saya marah apabila keluarnya tajuk mengatakan 'Baru Bahagia Dah Berduka'. Saya baru saja berumah tangga, baru sangat-sangat. Hari ini baru genap sebulan, 16 Oktober. Saya pun dah tak kira dah.

"Tapi, saya tengah fikir apa kalian nak sebenarnya. Saya dah bagi tunjuk kebahagiaan, saya dah tunjuk semua, hari nikah, majlis perkahwinan, percintaan, semua saya dah bagi dan kongsikannya.

"Tup tup, benda yang saya tak kongsi, kalian boleh tahu. Kalian duduk dalam kain saya ke? Ada saka ke datang rumah saya, tengok bergaduh ke apa? Saya okay saja pun.

"Daripada dulu lagi, saya dah kongsi kapsyen sedih, sebelum 'daddy' (suami) wujud lagi. Saya memang suka kongsi kapsyen 'happy' (gembira), sedih, kelakar. Itu hanya video dari program luar negara," kata penyanyi lagu Cintaku '100 %' ini.

Apapun, tambah Mas Idayu, dia dan suami ada keluarga yang harus dijaga nama dan maruah. Menurut Mas Idayu, dengan tersebarnya berita sebegini ia akan mencalarkan nama baik keluarga juga.

Selepas 15 tahun hidup solo, 16 September lalu merupakan momen indah buat penyanyi Mas Idayu yang selamat diijabkabulkan dengan lelaki pilihan hatinya, Muhammad Sufian Isa yang juga Penerbit Eksekutif TV3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


30 GAMBAR - UQASHA & NELYDIA SERIKAN MALAM BERINAI & NIKAH

Kami pun tak tahu siapakah empunya majlis iaitu Hizzuwan dan Ateen Mozza. Namun yang pasti, gelagat Uqasha Senrose dan adiknya Nelydia Senrose yang menarik perhatian kami untuk berkongsi gambar mereka yang dirakam oleh 712 Studio.

Siap jadi pengiring lagi!

Lepas ni, tak tahu bila giliran mereka berdua untuk diinaikan dan mana tahu mereka akan bersanding bersama. Heh.

Jom tengok!

GAMBAR LAIN:
Klik untuk size besar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAJUA P.RAMLEE TAK 'TERASA HATI' SHARNAZZ 'HINA' DATUKNYA

Sudah lali dan ada yang lebih teruk lagi!

Begitulah komen cucu kepada Allahyarham Tan Sri P. Ramlee iaitu Najua, 28, mengenai hinaan masyarakat terhadap datuknya termasuklah yang terbaru apabila Sharnaaz Ahmad 'bergurau' meletakkan taraf senimaan agung itu pada 'paras kaki'.

"Saya dan keluarga menerima dengan hati terbuka status Sharnaaz itu kerana apa yang diperkatakan pelakon tersebut adalah pandangan peribadinya.

"Saya dan keluarga sudah tidak kisah dan lali dengan pandangan dan hinaan orang ramai tentang Allahyarham.

"Kalau nak diikutkan apa yang Sharnaaz cakap itu hanya sikit jika ingin dibandingkan tomahan orang lain yang lebih teruk daripada itu," ujar Najua yang merupakan anak kepada Allahhyarham Nassir P. Ramlee itu dipetik sebagai berkata kepada MStar Online.

Untuk info, Najua berkata demikian sebagai mengulas status terbaharu Sharnaaz Ahmad menerusi Instagram miliknya yang meletakkan P.Ramlee pada paras kaki jika hendak dibandingkan kehebatan seseorang bapa.

Terdahulu, Sharnaaz pula berkata dia menganggap tindakannya itu bukan satu kesalahan sebaliknya hanyalah gurauan semata-mata.

Alasannya, gurauan seperti itu seringkali dilakukannya dan ia tidak perlu diambil serius oleh mana-mana pihak.

"Saya tidak rasa itu salah dan ia hanya gurauan sahaja, lagi pula saya ingin memberitahu tentang kelebihan bapa saya berbanding P.Ramlee di sudut pandangan mata saya sebagai seorang anak", katanya sebagai memuji bapanya, Basir Ahmad, 68, sempena hari lahir bapanya baru-baru ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GAMBAR SELFIE SEPARUH BOGEL ARTIS TERSEBAR LUAS

Dunia hiburan menjadi kecoh seketika apabila gambar separuh bogel seorang artis yang pernah dikaitkan dengan orang seberang tersebar luas di media sosial.

Gambar separuh bogel itu jelas menampakkan wajah pelakon terbabit menyebabkan akaun Instagram miliknya diserbu peminat yang mahukan kesahihan berhubung perkara itu.

Klik gambar untuk size besar

Pelakon itu bagaimanapun mengambil pendekatan berdiam diri sehingga kini dan tidak menjawab sebarang pertanyaan.

Dakwa pelakon tersebut, gambar yang hanya berseluar dalam itu disebarkan oleh rakannya sendiri yang dikatakan mahu menganiayanya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"12.45 TENGAH MALAM... AKHIRNYA TERCAPAI" - ALMY NADIA TUNAI HAJAT ANAK NAK TENGOK KLCC

"Ni kejadian tengah malam tadi pukul 12.45 tengah malam, dia nak sangat-sangat tengok KLCC hampa tau.. Pak dia pun bawa lalu depan KLCC. Adoi... punyalah seronok tak terhingga dok nampak KLCC tu. Muka gembiralah apa lagi.. si Ayra lena.. sampai je rumah, si Aurora cakap 'adik tadi kakak tengok KLCC.. kesian adik tak tengok KLCC'.

"Dari sehari ke sehari nak pergi tengok, dah tak boleh keluar nak pergi tengok macam mana, akhirnya malam tadi tercapai nak tengok KLCC," demikian kata pelakon Datin Almy Nadia menerusi satu hantaran di laman Instagram.

Selepas berbulan duduk di dalam rumah, Almy akhirnya menunaikan hasrat anak-anaknya yang mahu keluar seketika untuk melihat bangunan ikonik, menara berkembar KLCC. Menurut Almy, permintaan anaknya itu hanya diturutkan lewat malam tadi apabila suaminya, Fizz Fairuz membawa mereka walaupun jam sudah menunjukkan hampir 1 pagi.

Klik untuk gambar besar

Almy turut berkongsi video gelagat anak-anaknya yang mengenakan persalinan baju raya hanya untuk melihat KLCC dari dalam kereta: "Inilah ragam anak-anak masa kecil. Siap pakej tengah malam pakai baju raya lagi hampa tau, jadikan kenangan untuk mereka masa besar nanti," ceritanya.

Sebelum ini, Almy pernah mengakui tidak mahu mengambil risiko untuk membawa anak-anaknya keluar dari rumah untuk bersiar-siar kerana bimbang dengan jangkitan Covid-19. Justeru, kata Almy dia hanya membenarkan anak-anaknya meraikan lebaran dengan sering menggayakan persalinan baju raya biarpun hanya terpaksa duduk di dalam rumah ketika sambutan Aidilfitri.

Semalam merupakan hari pertama pelaksanaan Perintah Kawalan Pergerakan Pemulihan (PKPP). Dalam tempoh itu, banyak kelonggaran diberikan kerajaan termasuklah pergerakan merentas negeri.

www.myartis.com / Sumber & foto: Astro Gempak, Media Hiburan & Instagram Almy Nadia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL 27 - 'TERUKIR DI BINTANG' BOLOT RM35,000

Meskipun tanpa kehadiran Yunalis Zarai (Yuna), lagunya yang berjudul Terukir Di Bintang tetap memenangi Anugerah Juara Lagu ke-27 semalam.

Aizat Amdan yang menggantikan Yuna untuk menyanyikan lagu itu telah melakukan tugasnya dengan cemerlang sekaligus mengalahkan pesaingnya seperti (Bedroom Sanctuary), Teman Pengganti (Black dan RJ), Patah Seribu (Shila Amzah), Pelangi Senja (Stacy), Ombak Rindu (Hafiz dan Adira), Tanpamu (Amir Jahari) dan beberapa lagu lain.

33 gambar karpet unggu selepas ini...

Dengan kemenangan tersebut, Terukir Di Bintang berjaya membawa pulang hadiah berupa trofi dan wang tunai keseluruhan sebanyak RM35,000.

Sementara bagi naib juara yang dimenangi oleh lagu Idola ciptaan Audi Mok serta lirik oleh Azlan yang dinyanyikan oleh Azlan & The Typewriter membawa pulang hadiah trofi dan wang tunai RM15,000.

Berikut adalah keputusan penuh AJL27:

1. Juara – Terukir Di Bintang (Yuna)
2. Naib Juara – Idola (Azlan & The TypeWriter, ciptaan Audi Mok)
3. Tempat Ketiga – Ku Akui (ciptaan Ajai, nyanyian Hafiz)
4. Vokal Terbaik – Ku Akui (Hafiz)
5. Persembahan Terbaik – Teman Pengganti (Black & RJ)

33 GAMBAR KARPET UNGGU AJL 27
Klik untuk imej besar...


TIAP KALI SAMBUT HARI LAHIR - SARIMAH AHMAD KHATAM AL-QURAN

Menyambut ulang tahun kelahiran yang ke-80 pada semalam, seniwati terkenal Datuk Sarimah Ahmad meluahkan rasa syukur dipanjangkan umur. Pelakon era Studio Jalan Ampas, Singapura ini berkata, tiada apa-apa rahsia diamalkan kecuali dirinya banyak bersyukur dalam hidup.

"Saya sentiasa reda dan sabar serta kemudian serahkan diri kepada Allah sepenuhnya. Tak lupa juga setiap kali menyambut ulang tahun kelahiran, saya akan hadiahkan diri sendiri dengan khatam Quran.

"Saya dah khatam Quran banyak kali tapi setiap kali sambut ulang tahun kelahiran saya pasti akan lakukan perkara ini," ujarnya yang dipetik sebagai berkata kepada Harian Metro ketika pertemuan bersama Persatuan Karyawan Malaysia (Karyawan).

Karyawan yang diketuai oleh Presidennya, Datuk Freddie Fernandez hadir bersama ahli jawatankuasanya terdiri dari Datin Paduka Julie Sudiro, Ahmad Abdullah dan penyanyi Rozita Rohaizad hadir meraikan ulang tahun kelahiran Sarimah yang juga Penasihat Seumur Hidup Karyawan.

Pelakon yang dikenali menerusi filem arahan Allahyarham Tan Sri P Ramlee antaranya 'Madu Tiga' dan 'Ibu Mertuaku' ini mula mengamalkan membaca Al-Quran sepenuhnya ketika memasuki usia 50-an.

Klik untuk gambar besar

"Memang saya sentiasa berusaha khatam Quran dan tak pernah berhenti. Dari segi pemakanan, semasa muda saya makan banyak tapi bila dah berumur begini saya kurang makan bukan kerana nak kurus tapi sebab selera makan dah kurang.

"Saya juga suka amalkan makan buah sebelum sarapan dan sebelum mula makan. Apa-apa jenis buah tak kisah seperti betik dan buah naga. Tak terkecuali kurma Ajwa walaupun luar bulan Ramadan," katanya yang tidak mempunyai sebarang penyakit serius.

Menurutnya, ramai pihak yang mahu mengunjunginya semalam namun ditolak secara baik atas faktor privasi: "Beginilah saya, entahlah mungkin kerana faktor umur. Selama ini rasa terlalu sibuk masa muda. Saya hidup seadanya sahaja sekarang.

"Kadang-kadang terasa sedih juga, mula-mula masuk dalam bidang seni situasinya memang teruk sampai sekarang. Setiap kali filem saya ditayangkan kita tiada royalti. Habuk pun tiada. Kalau sekiranya mereka nak bagi katalah RM50 setiap kali filem saya ditayangkan, bayangkan berapa banyak boleh dapat," katanya.

Sarimah juga berkata, dia jarang menonton filem lakonannya kerana akan rasa sedih: "Sebabnya pelakon yang lain dah meninggal dan hanya saya seorang yang masih ada. Saya sedekahkan Al-Fatihah buat mereka. Macam pelakon filem 'Madu Tiga' semua dah tiada. Terasa kehilangan mereka," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MV AYDA JEBAT 'PARAH PARAH' - USTAZAH ASMA' HARUN TAMPIL TEGUR

"Saya mendapat satu pertanyaan tentang seorang artis, lalu untuk kali pertama saya singgah di laman rasmi dia. Sungguh saya pernah suka dengan bakat dan dirinya. Sungguh saya terkejut dan terduduk sayu, atau mungkin kerana saya yang ketinggalan banyak video klip seumpama ini. Namun seingat atau setahu saya... belum pernah saya melihat video klip yang dihasilkan oleh artis Melayu Islam hingga tahap ini.

"Ini satu musibah ummah yang parah, tatkala kita masih dalam belenggu cengkaman pandemik yang semakin parah, kalian menghasilkan video klip yang menampilkan penyanyi dan penari iringan yang separuh bogel, dengan rentak dan lenggok tarian menggairahkan seperti tarian lucah, maaf ia sungguh memalukan!.

"Sungguh dukacita ini bertambah, dalam situasi musibah pandemik dan pelbagai tanda akhir zaman serta kiamat semakin hampir, janganlah kalian menjadi sebahagian daripada penyubur fitnah akhir zaman. Kalian bangga menjadi top 10 YouTube, bangga dengan maksiat yang dilakukan secara terbuka, bangga menjatuhkan maruah wanita Islam, bangga menambahkan koleksi si pemuas nafsu?

Klik untuk gambar besar

"Top 10 YouTube kerana nilai yang baik atau sebaliknya, kekuatan pada bakat atau maksiat? Saya tak pasti jika kalian fikir bahawa esok apabila hari tua jika ingin taubat, boleh la dipadam. Hari ni nikmati dulu hasil duniawi sementara masih hidup lagi, namun bagaimana jika mereka yang download dan jadikan simpanan peribadi?

"Saya tahu kamu adalah seorang muslimah, saya tak pasti samada penari iringan Islam atau tidak. Saya juga tak pasti sama ada penerbit, pengarah, penyunting, penulis lirik, kareografi tarian dan semua pihak yang terlibat muslim atau tidak, namun kalian semua terlibat.

"Semoga dirimu kuat untuk padam video tersebut, sebelum ia mengambil bahagian tenang hidupmu, saat tidur malam, dosa masih berjalan. Saya pasti kos penghasilannya sangat tinggi, kerugian tak boleh lari, namun ia amat berbaloi untuk nilai syurgaNya," demikian kata pendakwah terkenal, Ustazah Asma' Harun yang memuat naik kenyataan menegur muzik video Ayda Jebat berjudul 'Parah Parah' yang disifatkan agak keterlaluan.

Sejak kebelakangan ini ada sahaja kontroversi terpalit penyanyi dan pelakon itut. Jika sebelum ini, video mesranya bersama suaminya, pengacara Nabil Mahir dikritik netizen, kali ini satu lagi isu timbul. Sudah sebulan muzik video lagu 'Parah Parah' disiarkan di laman YouTube, bagaimanapun, muzik video berkenaan kembali menjadi bualan hangat.

Menerusi satu perkongsian di Facebook, Ustazah Asma' meluahkan rasa terkilan dengan sikap penyanyi tersebut seakan bangga melakukan maksiat secara terbuka serta menjatuhkan maruah wanita Islam. Diakhir perkongsian itu, Ustazah Asma' turut memohon maaf seandainya tegurannya itu mengguris hati mana-mana pihak kerana tujuannya adalah untuk menegur mana yang tidak elok untuk dipertontonkan.

www.myartis.com / Sumber: Rotikaya & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA TUMPANG FT: "MENUDUH... TIDAK PANDANG USAHA SAYA....." - SISSY

Kurang senang apabila didakwa menumpang populariti Faizal Tahir atau FT untuk dikenali, penyanyi, Sissy Imann, 24, berkata, mereka yang membuat andaian sedemikian tidak nampak susah payah dirinya berusaha menceburi pelbagai cabang seni, semata-mata untuk melihat kehadirannya dalam industri itu disedari.

"Mereka yang beranggapan begitu hanya pandai berkata-kata. Mereka cuma tahu menuduh saya mencipta nama disebabkan penyanyi dan komposer terbabit. Tetapi, mereka tidak pandang usaha saya lakukan, sedikit demi sedikit, untuk berada pada tahap hari ini.

"Ramai yang tidak tahu, sebelum menjadi artis rakaman, saya adalah penyanyi latar. Mungkin juga ramai yang tidak perasan, saya pernah bermain piano untuk Hael Husaini pada Anugerah Juara Lagu (AJL) ke-32. Malah, saya mengiringi persembahan Fynn Jamal pada Separuh Akhir Muzik-Muzik 29 untuk lagu Arjuna Beta, lima tahun lalu.

"Tahun lalu pula, saya membuat keputusan menyertai Big Stage. Selepas itu, saya mencuba bidang lakonan dan pengacaraan, semata-sama untuk melihat wajah saya lebih dikenali. Akhirnya, saya dikatakan menumpang populariti Faizal hanya disebabkan kami bekerjasama menerusi dua single terbitan Faithful Music miliknya," katanya.

Klik untuk gambar besar

Sissy yang memperkenalkan lagu terbaru berjudul Sudahlah (Meow), baru-baru ini, berkata walaupun terpaksa melalui jalan berliku untuk sampai ke tahap sekarang, dia tetap berpuas hati kerana semua kepayahan itu menjadi pengajaran berguna dan membuatkannya lebih kental berdepan ujian.

Gadis kelahiran ibu kota itu juga percaya, vokal dan lagu yang baik belum tentu menjamin seseorang artis mampu mengecap populariti dalam sekelip mata: "Ada juga ramai penyanyi yang memiliki vokal dan lagu bagus, tetapi kerana nasib tidak menyebelahi diri, kerjaya mereka tidak ke mana.

"Dahulu, saya sendiri pernah diselubungi ego dan berfikiran, kenapa pula perlu menjadi hos atau berlakon sedangkan saya seorang penyanyi? Kini baru saya sedar, kedua-dua bidang itu juga amat penting untuk memastikan wajah lebih dikenali," ujarnya.

www.myartis.com / Sumber & foto: Berita Harian & Instagram Sissy Imann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG GASTRIK - VICHA BIMBANG KEADAAN ANAK-ANAK DI INDONESIA, PENJAGA POSITIF COVID-19

"Doktor ada beritahu yang mungkin saya kena gastrik sebab terlalu stres dan banyak sangat fikir. Sejujurnya memang beberapa minggu ini saya banyak berfikir. Dua tahun saya tak dapat jumpa anak-anak di Indonesia... bulan lalu pula, saya dapat tahu keluarga yang menjaga mereka dijangkiti Covid-19. Alhamdulillah... anak-anak tidak kena.

"Tapi setiap hari saya memikirkan keadaan mereka. Kali terakhir saya balik jumpa anak-anak pada Mac 2019 sebelum Malaysia laksanakan PKP. Nak balik Indonesia, takut tak tahu nak kerja apa dan bimbang tak dapat datang Malaysia semula. Jadi, saya terpaksa berkorban dahulu.

"Setiap hari saya hubungi anak-anak menerusi telefon," kata pelawak dan pelakon Vicha yang diserang penyakit gastrik sehingga terpaksa dirawat di Hospital Pakar Ampang Puteri pada Isnin, gara-gara terlalu memikirkan keadaan anak-anak di Indonesia yang sudah dua tahun tidak bertemu.

Menurut Vicha, fikirannya bertambah kusut apabila mengetahui penjaga anak-anaknya dijangkiti wabak Covid-19. Tambah ahli kumpulan Saywho itu, dia terpaksa akur perlu berjauhan dengan tiga orang anaknya iaitu Aurael Angelina Khezya, Listya Arum Tresnasih dan Michelle Averina Chalista demi mencari rezeki di Malaysia.

Klik untuk gambar besar

Sebelum ini, Vicha berkongsi keadaan dirinya yang dimasukkan ke hospital selepas diserang penyakit gastrik dan sudah dibenarkan pulang ke rumah pada Rabu. Dalam pada itu, Vicha memaklumkan dia mengalami gastrik sejak minggu lalu namun hanya menahan kesakitan di rumah kerana memikirkan ia tidak teruk.

Selain mengalami gastrik yang teruk, Vicha atau nama sebenarnya Refika Novianti Faturohman juga memberitahu dia berdepan dengan masalah kurang darah merah dan kini bergantung pada ubat-ubatan.

"Seminggu juga saya menahan sakit gastrik. Sepanjang itu, saya makan ubat tapi tetap sakit juga. Dua hari sebelum saya dimasukkan wad, saya ada panggil doktor datang rumah untuk dapatkan suntikan. Tapi selepas suntikan ubat gastrik itu pun perut saya masih sakit.

"Jadi, saya ambil keputusan pergi hospital dan saya ditahan wad sejak Isnin lalu. Semalam (Rabu) saya sudah dibenarkan pulang. Kebetulan, saya masuk wad tu doktor ada menjalankan beberapa pemeriksaan kesihatan dan saya didapati ada masalah kurang darah merah dan sekarang ini saya perlu makan ubat," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 FOTO - RAGAM TERKINI FARID KAMIL, DIANA & MUHAMMAD

"After being unwell and having no appetite to..... This," kata Diana Danielle yang kini makin berselera menjamah makanan berat selepas kurang sihat beberapa hari lalu. Iyalah, dah lama habis pantangkan.

Artikel terdahulu:

KEMESRAAN FARID KAMIL & DIANA DANIELLE

Selain itu, jom kita tengok aksi terkini Muhammad, iaitu anak Diana dan Farid Kamil yang lahir pada bulan Julai lalu. Nampaknya, Muhammad makin mengerti tentang kehidupan ibu bapanya sebagai anak seni dan sudah mula pandai posing macam mereka.

Posing tiga beranak - klik untuk imej besar...


BERGELAR DOKTOR - SOO WINCCI NANGIS TERESAK-ESAK

Nampaknya, jika anda sakit... anda boleh bertemu dengan doktor 'cun' yang dulunya figura ratu cantik dan juga seorang artis berbakat iaitu Soo Wincci.

Untuk info, dia kini sah bergelar doktor setelah selama enam tahun mengikuti pengajian peringkat kedoktoran.

Disebabkan kejayaannya itu, Soo Wincci dilihat menangis hampir satu jam mengenangkan pengorbanan yang terpaksa dilaluinya. Ini kerana, sebelum ini dia terpaksa tidur lewat dan adakalanya tidak tidur langsung semata-mata untuk mengulangkaji pelajaran.

"Minta maaf, Wincci dah tak dapat mengawal emosi selepas pemeriksa mengumumkan bahawa Wincci akhirnya sudah lulus PhD. Perjuangan selama enam tahun bersendirian, dalam tempoh itu juga kurang tidur dan mengalami tekanan hanya gara-gara untuk mendapatkan nama doktor. Sekarang Wincci Boleh Pergi Tidur Sepuas-Puas.

"Jutaan penghargaan kepada sokongan yang telah anda berikan dan terima kasih kepada semua fans yang menemani Wincci sepanjang enam tahun ini," ujarnya yang berkongsi kegembiraan itu di Instagram.

Wincci bakal menerima Doctor of Philosophy (PhD) itu dari sebuah universiti tempatan.

Tahniah diucapkan!

Info & foto: Soo Wincci IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NIKAH ESOK - SARIMAH IBRAHIM MULA BELAJAR PROTOKOL ISTANA

"Lovely tea with Tuanku today," tulis Sarimah Ibrahim melalui Instagramnya.

Malah menjelang sehari lagi pernikahannya, Sarimah yang bakal dinikahi Tunku Nadzimuddin Tunku Mudzaffar (Tunku Jamie) dilihat sudah mula menyesuaikan diri dengan beberapa adat istiadat dan protokol istana.

"Alhamdulillah, saya sangat bersyukur dan berterima kasih kerana Tunku Jamie banyak memberi panduan dan tunjuk ajar tentang adat istiadat dan protokol istana yang diketahuinya.

Klik gambar untuk size besar

"Ada waktunya, saya sendiri akan bertanya tentang perkara yang saya rasa ingin tahu dan tidak begitu pasti. Ia secara tidak langsung membantu saya bagaimana untuk menyesuaikan diri kelak," ujar Sarimah dipetik sebagai berkata melalui Majalah Wanita.

Untuk makluman, Sarimah, 36, dan Tunku Jamie, 42, akan bernikah di sebuah hotel di Kuala Lumpur esok (Khamis). Mereka juga akan bersanding pada sebelah malamnya di tempat yang sama.

"Saya berharap agar majlis pernikahan dan persandingan itu nanti berlangsung sempurna. Doakan agar bahtera rumah tangga yang bakal dibina ini berkekalan ke penghujung usia," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AKAUN PALSU AAFIYAH - SITI NURHALIZA IZIN, LARANG JUAL PRODUK

Bagaikan tidak dapat dibendung kewujudan akaun palsu di laman sosial media. Padam yang ini, wujud yang lain. Malah kewujudan akaun palsu menggunakan nama anak selebriti turut menjadi ikutan.

Tidak dapat lari dari perkara sama, anak kepada penyanyi nombor satu Malaysia, Siti Nurhaliza iaitu Aafiyah turut menjadi mangsa kewujudan akaun palsu ini.

Tidak lain tidak bukan, akaun sebegini akan beroleh pengikut yang ramai dan kemudiannya akan membuka peluang pengiklanan buat pengeluar pelbagai produk di laman sosial atau mungkin akaun tersebut akan dijual dengan harga tertentu.

Namun bagi Siti Nurhaliza, dia masih membenarkan individu menggunakan nama dan gambar anaknya di laman sosial. Namun perkara tersebut hadir dengan satu syarat.

"Banyak fake account menggunakan nama Aafiyah di Instagram, kalau mereka cipta sekadar untuk abadikan foto sahaja tak ada masalah.

Klik untuk gambar besar

"Tapi saya tak nak mereka menggunakan akaun tersebut untuk menjual produk dan barangan contohnya telefon bimbit," jelasnya.

Untuk pengetahuan anda juga, sehingga kini Aafiyah belum mempunyai akaun sendiri malah suami Siti Nurhaliza iaitu Datuk K sebolehnya tidak mahu terlalu terdedah di laman sosial ketika ini.

"Buat masa ni saya belum nak buat lagi Instagram dia. Lagi pun ayah dia, Datuk Seri Khalid Mohamad Jiwa kalau boleh tak mahu Aafiyah terlalu expose.

"Gambar Aafiyah yang dimuatnaik di Instagram juga saya post setelah mendapat keizinan suami," kata penyanyi lagu 'Anta Permana' itu lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAMA LALUI BANYAK CABARAN..." - FAZLEY KONGSI KISAH KEHILANGAN KEMBAR KEPADA ANAK SULUNGNYA

Sempena ulang tahun ke-12 anak lelaki sulung iaitu Fariedz pada Khamis lalu, cef selebriti Datuk Fazley Yaakob menerusi laman Instagram telah berkongsi pengalaman menyambut kelahiran kanak-kanak itu.

Fazley, 42, berkata isterinya iaitu Datin Azrene Ahmad melalui pelbagai cabaran untuk mendapatkan cahaya mata pertama mereka itu. Malah mereka juga kehilangan seorang anak lelaki yang juga merupakan kembar kepada Fariedz atau nama panggilan manjanya Payish.

"Mama perlu lalui banyak cabaran untuk dapatkan awak, malah kami kehilangan kembar lelaki awak. Saya masih ingat hari di mana kami bawa awak pulang ke rumah, mama masih lemah daripada pembedahan yang dilakukan.

"Saya perlu dukung awak yang kecil di tangan saya. Saya bantu mandikan awak dan bersihkan uri awak dan tanamkannya. Bergegas pulang untuk peluk awak dengan bangganya, anak pertama saya," kata penyanyi yang popular menerusi lagu 'Asmara Ini' yang turut memuat naik video koleksi anak sulungnya di laman Instagram.

Klik untuk gambar besar

Dalam pada itu, Fazley turut meluahkan rasa bangga melihat anaknya itu semakin membesar dengan baik. Fariedz juga pernah mengikuti dia, isteri dan rakan baiknya iaitu penyanyi Imran Ajmain ke Tanah Suci, Makkah, pada awal tahun ini.

"Anak lelaki sulung saya, anak pertama saya, Payish. Dida sangat berbangga dengan awak. Setahun sudah berlalu dan awak semakin membesar dengan baik. Alhamdulillah awal tahun ini awak dipilih menjadi tetamu Allah untuk pertama kali bersama dida, mama dan Nanan (Imran Ajmain).

"Awak cakap yang awak mohon pada Allah untuk dikurniakan kebahagian dan keluarga yang sentiasa menyayangi. Saya sayang awak. Happy 12th birthday to you," ujar Fazley yang mendirikan rumah tangga dengan Azrene pada 2006 dan selain Fariedz, mereka juga mempunyai tiga lagi cahaya mata.

www.myartis.com / Sumber & foto: mStar & Instagram Fazley Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP POLIGAMI - MIERA LEYANA & SUAMI TAK TERKESAN, TIADA KUASA HENTIKAN

"Netizen nak mengata macam-macam, katalah... Saya tidak boleh menghalang netizen untuk terus bercakap sebab saya tahu kalau buat benda baik, netizen tetap kutuk. Lagipun, ia tidak langsung menjejaskan kehidupan kami.

"Saya berkahwin dengan Miera bukan mahu menumpang popularitinya, sebaliknya saya melihat sisi baik pada isteri selepas empat tahun berkawan baik dengannya.

"Sebelum ini, saya dengar pelbagai cerita mengenai Miera, tetapi apabila mengenalinya, saya tahu siapa dirinya yang sebenar. Saya terusik mengenali keluarga dan melihat cara ibunya menjaga Miera.

"Di situlah, hati terbuka melamar dan memikul tanggungjawab sebagai suami supaya dapat menjaga Miera seperti mana keluarganya lakukan," kata suami kepada pelakon Miera Leyana, 27, yang juga ahli perniagaan, Rosland Othman, 47.

Dituduh menjadi orang ketiga, bermadu dan bahagia atas penderitaan wanita lain sedikitpun tidak menjadi kudis buat pelakon itu dan suaminya yang diijabkabulkan pada 26 Julai lalu itu.

Klik untuk gambar besar

Rosland berkata, dia tiada kuasa menghentikan gosip yang berlegar mengenainya yang dikatakan berpoligami, malah tidak terkesan dengan komen netizen. Baginya, netizen tiada kena mengena dengan hidupnya dan isteri.

Tambah Rosland, banyak perkara lain yang boleh dibincangkan netizen daripada sibuk mengambil tahu mengenai rumah tangganya dengan Miera.

"Dalam dunia ini, banyak benda yang boleh dibincangkan. Kita ada yang tak cukup makan, hilang kerja dan hidup melarat akibat pandemik COVID-19. Tetapi, saya pelik netizen lebih sibuk nak ambil tahu kisah perkahwinan kami.

"Sebenarnya, tiada apa yang perlu dibincangkan mengenai kami. Lebih baik, fikir perkara yang positif dan pandang ke hadapan. Saya selesa dengan cara hidup saya dan hanya mahu menjadi diri sendiri.

"Saya tak perlu telunjuk orang kerana ia tidak membawa saya ke mana pun. Jujurnya, saya lebih selesa tidak berkongsi soal peribadi kepada orang luar," ujarnya.

Walau dikritik hebat netizen, namun apa yang penting, kata Rosland, melihat keluarga kedua-dua pihak gembira pada hari bahagia mereka.

Katanya, dia gembira melihat senyuman terukir pada wajah ahli keluarganya dan Miera. Meskipun ada yang mempertikaikannya, tetapi masih ramai yang menyokong keputusan mereka.

"Saya seorang yang sangat menjaga privasi. Saya sedar perlu menerima seadanya status isteri sebagai selebriti. Tetapi, saya akan tetap melindungi privasi saya dan keluarga, selagi mana mampu kawal, saya akan kawal.

"Saya tak perlu cerita siapa ibu bapa sebab saya pun tidak faham apa sebenarnya yang netizen mahukan? Apa matlamat mereka? Saya berpegang teguh untuk menjaga isteri saya.

"Saya sendiri tertanya, apa motif mereka mengorek cerita saya. Adakah sebab mereka bosan tidak melakukan apa-apa ketika COVID-19 atau tiada tujuan hidup.

"Tetapi, saya akan tetapi jalani hidup seperti biasa," tuturnya yang kini sedang berbulan madu di Langkawi bersama isteri tersayang.

Sementara itu, Miera tetap dengan pendirian untuk tidak mengiyakan mahupun menidakkan dirinya bergelar isteri kedua. Aktres yang diangkat Pelakon Pembantu Wanita Terbaik Filem, Anugerah Skrin pada 2013 menerusi filem Pecah itu berkata, dia tidak melihat kehidupan berpoligami sebagai isu besar.

Katanya, dia enggan membesarkan isu poligami, sebaliknya mohon peminat mendoakan yang terbaik untuk dirinya dan suami memandangkan mereka sudah bergelar suami isteri.

"Tidak kisahlah saya bergelar isteri pertama, kedua atau ketiga, saya tidak merasakan ada berbuat salah. Jika saya ingin menyorokkan sesuatu, saya tidak akan menghabiskan duit orang tua mengadakan majlis perkahwinan.

"Lebih baik, saya berkahwin di Thailand atau berkahwin atas talian sahaja. Cuma, saya pelik dengan netizen yang menentang poligami seolah-olah ia satu isu yang sangat besar.

"Mereka pantas melabelkan isteri kedua jahat atau isteri pertama teruk seperti dalam drama. Kita hidup dalam dunia nyata dan terbuka, kenapa perlu mempertikaikan.

"Sejujurnya, saya sedih kerana tidak sampai 24 jam berkahwin, pelbagai spekulasi yang timbul dan kebanyakannya tidak betul. Sepatutnya bahtera perkahwinan yang dilayari ini dilalui dengan perkara indah, tetapi kami pula sebaliknya," katanya dengan tenang.

www.myartis.com / Sumber & foto: Berita Harian, Instagram Miera Leyana & @the.affiliates

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - ROHANA JALIL & SUAMI DI TANAH SUCI TUNAI HAJI

"Semoga selesai dengan haji mabrur.. aamiiinn..," demikian kata penyanyi Rohana jalil yang kini berada di Tanah Suci bersama suaminya bagi menunaikan rukun islam kelima iaitu mengerjakan haji.

"Moga Hajah Rohana Jalil dan Haji Jangir sentiasa sihat. Kitaorang tunggu Kak Ana balik," ujar penyanyi Haiza di IGnya.

Semoga ibadah haji Rohana dan suami dipermudahkan dan mendapat haji yang mabrur.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HATI DATIN FADILAH MANSOR TERGURIS, KEIKHLASAN ARWAH SUAMI DIPERTIKAI

"Sejak awal tahun lagi, saya nampak perubahan sikap arwah yang selalu termenung. Arwah ada menyatakan, hatinya luluh dengan sikap individu yang dipercayainya itu. Ia bermula apabila individu terbabit mempertikai ketulusan arwah, sedangkan beliau sering membantu dengan ikhlas, tanpa mengharapkan sebarang balasan.

"Paling membuatkan arwah terkilan apabila mereka membelakanginya dalam banyak perkara, terutama membabitkan penganjuran sebuah majlis. Ketika Ramadan lalu, pihak terbabit hanya berkongsi jemputan menerusi kumpulan WhatsApp (WA).

"Tiada siapa yang menghubunginya untuk memberikan jemputan, membuatkan arwah begitu terasa dan kekecewaan itu dibawa hingga akhir hayatnya," demikian kata balu Datuk A Rahman Hassan, Datin Fadilah Mansor, 59, yang mengakui hatinya terguris dengan sikap segelintir individu yang mempertikai keikhlasan arwah suaminya membela nasib artis.

Fadilah berkata, arwah suaminya sering meluahkan perasaan hingga kerap termenung apabila niat baiknya membantu teman seperjuangan diragui segelintir pihak. A Rahman menghembuskan nafas terakhir pada usia 73 tahun di Hospital Ampang, Kuala Lumpur, pada 13 Jun lalu akibat strok dan pendarahan otak.

Tambah Fadilah lagi, dia berkongsi luahan arwah suaminya sekadar untuk mengingatkan individu atau pihak berkaitan supaya jangan mudah menjatuhkan hukum dan percaya bulat-bulat apa yang disampaikan tanpa usul periksa. Katanya, sebagai isteri dan pendengar setia, hatinya terluka kerana arwah sangat menyayangi rakannya seperti ahli keluarga sendiri.

"Siapa yang mengenali arwah pasti tahu sifatnya. Arwah penyayang dan tidak menyimpan dendam, walaupun terpaksa berdepan pelbagai tohmahan. Meskipun membendung perasaan kecewa hingga akhir nafas, arwah tetap memaafkan perbuatan pihak terbabit. Cuma, sebagai isteri saya terkilan melihat perubahan sikapnya yang kerap bersedih, tetapi arwah sentiasa bersangka baik," ujarnya yang mendirikan rumah tangga dengan A Rahman pada 25 Disember 2014.

www.myartis.com / Sumber & foto: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU GANGGUAN SEKSUAL - ARIF DOLLAH AKAN HERET PERTUDUH KE MAHKAMAH

Bekas pengurus Tegar iaitu Muhammad Arif Dollah, 30, kini tampil bersuara untuk mempertahankan dirinya setelah sekian lama mendiamkan diri. Kali terakhir berita tentang Arif ialah desas-desus dirinya ditahan oleh polis Singapura selepas Tegar dan bekas anak tirinya, Sufie Rashid, 24, membuat laporan polis di sana.

Menurut Arif, dia akan mengheret ke mahkamah pihak yang menuduhnya melakukan gangguan seksual termasuk anak tirinya, Sufie.

"Saya sudah puas diaibkan. Bukan saja dituduh melakukan gangguan seksual terhadap Tegar tetapi bekas anak tiri saya juga merancang agenda untuk meraih populariti dengan membuat tuduhan itu kepada saya.

"Pihak-pihak yang berkaitan akan saya heret ke mahkamah," ujar Arif dipetik sebagai berkata.

Klik gambar untuk size besar

Ikuti temuramah Arif dengan mStar online:

Bagaimana perkembangan terbaru tentang dakwaan anda melakukan gangguan seksual terhadap penyanyi Indonesia, Tegar?

Tegar membuat laporan di Kompleks Balai Polis Cantonment, Singapura pada 31 Mac lalu dan saya dipanggil untuk memberikan keterangan berhubung perkara tersebut. Saya memberikan kerjasama dengan baik kepada pihak polis dan menjawab semua soalan mereka berhubung isu tersebut.

Apakah yang ditanya oleh pihak polis semasa siasatan?

Kes tersebut masih lagi dalam siasatan dan saya tidak boleh mendedahkan butiran lanjut mengenainya tetapi laporan yang dibuat Tegar terhadap saya langsung tiada kena mengena dengan gangguan seksual seperti hebat diperkatakan dalam media sebelum ini.

Saya juga pelik kerana perkara itulah yang dicanang-canangkan kepada media tetapi laporan polis di Singapura pula berbeza.

Pada pendapat Arif mengapa Tegar tiba-tiba mengubah ceritanya semasa buat repot polis di Singapura?

Saya sendiri tidak pasti kenapa tetapi sejak awal lagi ceritanya tidak pernah konsisten berdasarkan fakta selain sering berubah-ubah.

Tetapi dia mungkin sedar apabila seseorang itu membuat laporan di Singapura, peraturannya tiada sesiapa dibenarkan untuk bersama-samanya dan cerita diberikan kepada pihak polis langsung tidak menyebut mengenai gangguan seksual yang saya lakukan kepada dia.

Siapa sebenarnya Tegar di mata anda sebagai bekas pengurus?

Tegar adalah seorang individu yang baik dan mempunyai tanggungjawab tinggi terhadap keluarganya dalam menyara kehidupan mereka.

Sebab itu saya kasihkan dia. Setiap hari sebelum tidur dia akan mengadu kepada saya tentang kebimbangan dan masalahnya. Malah sebelum tidur dia akan meminta saya membacakan doa untuknya supaya dia dapat tenang dan tabah dalam mengharungi kehidupannya sebagai seorang penyanyi.

Dia sangat muda untuk memahami banyak perkara dalam hidupnya tetapi pada masa sama dia tahu dia perlu berbuat demikian bagi menggembirakan orang disekelilingnya.

Tegar pernah memberitahu saya dia ingin berhenti menyanyi kerana enggan lagi dipergunakan oleh keluarga dan orang disekelilingnya.

Pelbagai tuduhan dilemparkan Tegar terhadap anda. Apa perasaan sebenar anda terhadap dia sekarang?

Jujur saya kasihan kepada dia kerana saya tahu segala cerita disebalik apa yang berlaku dalam hidupnya. Saya orang paling rapat dengan dia sebelum ini. Ramai yang marahkan saya kerana berasa simpati dan kasihan kepadanya tetapi saya tahu dia juga mangsa dalam hal ini demi kepentingan pihak tertentu.

Tuduhan melakukan gangguan seksual terhadap remaja bawah umur bukan sesuatu yang ringan. Apakah impak terhadap anda sehingga hari ini?

Banyak impaknya, kerana 70 peratus yang membaca atau mendengar cerita tersebut mempercayai saya melakukannya dan dari segi profesional ia menutup periuk nasi saya. Saya bukan baru dalam bidang ini tetapi ia kali pertama berlaku terhadap saya.

Jika benarlah saya melakukan perbuatan terkutuk itu kenapa baru sekarang Tegar membuka mulut? Wahal saya sudah bersama dia selama setahun dan dia ada peluang yang cukup banyak untuk mendedahkan perbuatan saya.

Ada satu tuduhan mengatakan Tegar tak selesa apabila anda mengajaknya mandi bersama termasuklah meletakkan kemaluan anda pada badannya. Apa komen anda?

Saya sangkal mengenai dakwaan tersebut. Buktikanlah! Ada juga tuduhan mengatakan saya meliwatnya tetapi kenapa tidak membuat pemeriksaan di hospital?

Kami tidur di hotel bukannya berdua malah turut ditemani oleh pembantu. Mana mungkin saya dapat lakukan perkara itu dengan adanya orang lain di dalam bilik yang sama. Seperti saya katakan, semua tuduhan itu ada niat jahat dan menjadikan saya sebagai kambing hitam!

Anda tahu siapa dalang disebalik semua ini?

Saya tahu tetapi saya mahu lihat terlebih dahulu sejauh mana mereka ingin menjatuhkan saya. Segala bukti ada di tangan saya namun saya tidak akan dedahkan buat masa sekarang.

Tambahan pula saya tidak mahu menggangu siasatan yang sedang berlangsung di Singapura dan tidak memburukkan lagi keadaan tetapi saya akan dedahkan juga nanti.

Itu soal Tegar. Bagaimana pula dengan tuduhan bekas anak tiri anda iaitu Sufie Rashid (penyanyi Singapura) yang dikatakan menjadi mangsa liwat anda semasa dia berusia 13 tahun?

Pada saya mudah, Sufie mempunyai agenda tersendiri dan mengambil kesempatan terhadap apa yang menimpa Tegar untuk menaikkan namanya di kalangan peminat di Malaysia memandangkan dia baharu sahaja muncul dengan lagu terbaharunya. Jika benar dakwaan dia, mengapa baharu sekarang dia hendak membuat dakwaan tersebut? Mengapa tidak dari dahulu lagi dia laporkan kepada polis?

Sebenarnya dia ada peluang untuk berbuat demikian pada 2011 apabila bekas isteri saya iaitu ibunya membuat laporan polis terhadap saya apabila menuduh saya memukulnya.

Dia boleh ikut ibunya untuk membuat laporan itu terhadap saya atau mengadu kepada bapa kandungannya, tetapi tidak pula dia berbuat demikian.

Kenyataan bercanggah Sufie kepada media Malaysia dan Singapura agak menggelirukan. Apa sebenarnya hubungan anda dengan ibunya?

Dia menerusi satu kenyataan mengatakan saya rapat dengan ibunya dan meminta jangan persoalkan ikatan sebenar saya dan wanita tersebut. Sebenarnya tujuh tahun kami hidup bersama. Kalau kami tidak berkahwin, itu apa?

Adakah anda akan mengambil tindakan terhadap pihak yang cuba menjatuhkan anda menerusi dakwaan terkutuk itu?

Sudah tentu! Ada tiga pihak yang akan saya ambil tindakan bagi membersihkan bukan sahaja nama saya tetapi keluarga yang turut terjejas dalam hal ini.

Buat masa ini saya tidak boleh dedahkan secara lanjut tetapi salah seorang yang akan saya ambil tindakan adalah Sufi, bekas anak tiri saya sendiri. Tunggulah masanya nanti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DATUK 'TERLAJAK LARIS' KINI PAKAI KERETA ROLLS-ROYCE

"Pose budak 28 tahun yang terlajak exited sebab hari ini saya seakan bermimpi dan berhayal tetapi menjadi nyata.. dan teringat saya dulu.. saya pernah berjalan kaki dulu kerana tiada kenderaan dan tiada wang untuk membeli kereta dan saya berniaga berjalan kaki ke rumah dan pejabat," demikian kata pengasas produk D'Herbs, Datuk Aliff Syukri Kamarzaman yang berkongsi foto kereta mewah jenama Rolls-Royce miliknya.

Datuk Aliff yang terkenal dengan tagline, Terlajak Laris itu turut memberitahu, gambarnya bersama kereta mewah itu dikongsinya bukan untuk tujuan menunjuk-nunjuk.

Klik gambar untuk size besar

Sebaliknya, beliau berharap ia menjadi motivasi kepada orang ramai khususnya mereka yang terlibat dalam perniagaan supaya tidak mudah putus asa.

"Hanya untuk memberi semangat bahawa kepada semua khususnya peniaga melayu wanita dan lelaki kita boleh berjaya walaupun siapapun anda!! yang penting kita perlu berusaha bukan hanya khayalan dan angan-angan," katanya dipetik sebagai berkata.

Cayalah Datuk...!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ROSSA NAFI PIKAT VIP MALAYSIA

Penyanyi popular Indonesia, Rossa, tersentak apabila ada yang mendakwa beliau mempunyai hubungan dengan seorang VIP dari Malaysia. Menurutnya, dakwaan tersebut hanya fitnah dan berharap agar gosip itu cepat lenyap agar tiada pihak yang curiga dengannya yang kerap menerima undangan nyanyian di Malaysia.
 “Saya takut reputasi saya terjejas. Saya juga bimbang nanti isteri-isteri orang ternama (VIP) di Malaysia takut untuk mengundang saya lagi untuk mengadakan persembahan di sana,” kata Rossa dipetik sebagai berkata.
 Bagaimanapun, bila ditanya apakah dia bahagia dengan teman lelakinya? Jawab Rossa dia sangat bahagia!
 “Saya juga sangat senang kerana saya mempunyai seseorang dalam hidup yang sentiasa memberikan kebahagiaan pada saya. Kerana itu,saya risau apabila berita yang tidak benar dilaporkan media. Saya memohon ruang untuk mengisi hari-hari bahagia dengan orang yang sedang saya dampingi,” ujarnya yang mengakui ada seseorang yang telah mencuri hatinya.


GAGAL BERCINTA - MIERA LEYANA TAK PUTUS ASA

Percintaan dengan Shahrizal Jaszle yang hampir setahun merupakan cinta paling lama dalam hidup Miera Leyana berbanding lelaki lain sebelum ini. Hal ini diakui sendiri olah Miera di mana hubungan cintanya dengan lelaki lain selalunya tidak sampai enam bulan sahaja.

Artikel berkaitan:

Miera Leyana berparti sakan?

Ini kerana, semuanya kini hanya tinggal kenangan apabila hubungan cintanya dengan Shahrizal putus pada awal tahun 2012. Dakwa Miera, semuanya gara-gara dia sibuk dengan pekerjaan.

"Saya rasa, hubungan cinta saya dengan Shahrizal adalah yang paling lama. Kalau tidak, setakat ini, beberapa lelaki yang menjalinkan percintaan dengan saya hanya mampu bertahan tidak sampai enam bulan pun.

"Nak buat macam mana, mereka tidak tahan dengan cara kerja saya yang tidak tentu masa.

"Dalam hal ini, saya mengambil hal itu sebagai perkara positif dengan menyifatkan kegagalan saya dalam bercinta mungkin kerana belum bertemu dengan lelaki sesuai," katanya kepada media.

Seterusnya, dia berharap tiada pihak yang akan membuat spekulasi berhubung kisah cinta lama mereka apabila mereka kini bekerjasama dalam filem Rentaz. Katanya, kisah cinta mereka hanya kisah lama dan berharap tiada sesiapa yang mengungkit semula kisahnya.

"Lagipun kami tidak mempunyai masalah untuk bekerjasama kerana kami profesional dalam kerja dan pastinya akan mengikut acara-acara promosi filem tersebut," ujarnya.


BENGANG AMELIA HENDERSON & IDRIS KHAN TARIK DIRI DI SAAT AKHIR - A. AIDA AMBIL TINDAKAN SAMAN

"Kita dah tandatangan kontrak lama dan mereka dah ambil bayaran pendahuluan lima peratus. Paling saya tersentak bila Idris beritahu, dia ambil drama ini sebab Amelia, jadi bila Amelia tarik diri, dia tarik diri sama," demikianlah kata pelakon dan penerbit, Datuk A Aida yang bakal mengambil tindakan undang-undang terhadap dua pelakon iaitu Amelia Henderson dan Idris Khan gara-gara menarik diri daripada drama 'Sekali Lagi Cinta Kembali'.

Aida menyifatkan tindakan kedua pelakon itu sangat tidak profesional apabila menarik diri di saat akhir, serta melanggar kontrak yang sudah ditandatangani.

Susulan tindakan Amelia dan Idris menarik diri, Aida berkata dia terpaksa menanggung kerudian besar. Ujarnya, sepatutnya penggambaran dijalankan paa 16 Jun lalu, namun keduanya menarik diri pada malam 15 Jun.

"Nak pujuk itu tidaklah, 'no way'. Banyak kali pengarah, Riza telefon tapi tak angkat. Jadi kami anggap memang mereka tak mahu. Ketika sesi bacaan skrip, mereka datang.

"Dah terangkan mengenai watak. Lagipun, kita dah bayar semua peralatan, lokasi dah bayar semuanya, beratus ribulah. Ini RM1 juta punya projek," ujarnya.

Klik untuk gambar besar

Dalam pada itu, Aida atau nama sebenarnya Zaidah Awang, 52, turut kecewa kerana dia yang menaikkan nama Amelia dan Idris namun tidak sangka ini balasan diterimanya.

"Nama Amelia meletup sebab drama saya iaitu Kisah Cinta Kita. Idris pula berlakon dengan saya, Fattah Amin yang bawa dia ke pejabat saya. Daripada kayu, seorang model, tak pernah berlakon, dengan AAP lah berlakon lepas satu, satu. Saya tak sangka dia berperangai macam ni, sangat tak profesional," tuturnya.

Aida tampil bersama pengarah drama terbabit, Riza Baharudin dan peguam dari tetuan Zulpadli & Edham, Ashmadi Othman pada sidang media itu. Sementara itu, Ashmadi berkata, pihaknya sudah menghantar surat saman Rabu lalu dengan menyertakan beberapa tuntutan.

"Pihak AAP ada menyebut di dalam surat tuntutan kerana Amelia dan Idris mungkir perjanjian dan ada beberapa perkara lain menyusul," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKU TAK AKAN SAMPAI SINI TANPA DOA DORANG..." - HAZIQ HUSSNI BERJAYA BERGELAR GRADUAN

Baru-baru ini, pengacara Haziq Hussni telah berjaya menamatkan pengajiannya di peringkat Ijazah Sarjana dalam pengurusan Pentadbiran Perniagaan di Kolej Poly-Tech Mara, Kuala Lumpur.

Haziq Husni yang kini bergelar graduan itu meluahkan rasa gembira bersama para pengikut di laman media sosial Instagram. Dalam masa sama, Haziq turut berkongsi cerita mengenai perihal kedua orang tuanya yang berasa sangat gembira terhadap kejayaan yang dicapainya itu.

Menurut pengacara berusia 30 tahun ini lagi, kejayaan tersebut itu tidak akan dapat dikecapinya tanpa jasa dan doa kedua orang tua tersayang. Malah, Haziq atau nama sebenarnya Muhammad Haziq Irfan Mohd Hussni juga mendedahkan yang dia anak paling nakal dan degil kepada kedua orang tuanya, sebelum ini.

"Aku takkan sampai sini tanpa doa dorang. Walaupun aku anak paling tak dengar cakap. Paling nakal. Dorang paling happy bila aku graduate sbb dorang x expect pun aku belajar sampai tahap ni," tulisnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK JALALUDDIN HASSAN DINASIHAT PILIH TARIKH NIKAH LAIN

Pelakon terkenal, Datuk Jalaluddin Hassan sebelum ini meluahkan niatnya untuk mendirikan rumah tangga dengan seorang ibu tunggal anak empat selepas genap setahun isterinya, Datin Hasimah Mat Ehsan meninggal dunia.

Ketika dihubungi, pelakon berusia 63 tahun ini menafikan khabar angin yang mengatakan dirinya akan melangsungkan pernikahan pada 25 November ini.

Kata Datuk Jalaluddin, berita itu tidak benar dan beliau belum lagi memutuskan tarikh pernikahannya.

"Saya akan berbincang dengan keluarga saya dan keluarga bakal isteri. Jika sudah ada tarikh, saya akan beritahu pada media dan menjemput anda semua datang ke majlis saya nanti," jelasnya.

Klik untuk gambar besar

Dalam pada itu, Datuk Jalaludin memberitahu, jika ikutkan hatinya beliau mahu mengadakan majlis pernikahan itu pada 25 Disember iaitu tarikh sama dia bernikah dengan arwah isterinya.

Namun begitu, beliau dinasihatkan ramai supaya memilih tarikh lain bagi melangsungkan pernikahan bersama wanita yang dikenali dengan nama YR.

"Tarikh itu terlalu istimewa buat saya, tetapi ramai yang menasihatkan saya jangan buat (menikah) pada tarikh sama. Ada baiknya juga pandangan mereka itu, jadi saya akan cari tarikh lain," ujarnya.

Untuk makluman, Datuk Jalaluddin mengenali ibu tunggal yang berasal dari Serkam, Melaka itu melalui Facebook, tetapi kali pertama menegurnya untuk mengucapkan selamat berpuasa pada Ramadan lalu.

"Saya dapati ciri-ciri arwah isteri ada padanya. Selepas bernikah nanti saya mahu dia tinggal di kediaman saya sekarang.

"Saya tidak boleh berpisah dengan anak dan cucu. Saya mahu suasana seperti dulu di mana sentiasa ada majlis keramaian di rumah dan kaum keluarga selalu berkumpul," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERIKUTAN MADU ERMA FATIMA HAMIL - BADE TERUJA NAK TIMANG ANAK

Badaruddin Hj. Azmi (Bade) mengaku yang dia teruja bila mengetahui isteri keduanya Aida Abdullah, hamil baru-baru ini. Tambahnya, dia bersyukur dan gembira.

"Saya tentunya teruja tapi saya releks saja. Lagipun lama lagi tempo untuk menantikan kelahiran tersebut. Anak-anak saya pun teruja bila dapat tahu mereka bakal dapat adik baru.

"Anak lelaki atau perempuan saya tak kisah. Saya dan isteri pun tak sibuk-sibuk nak buat scan. Kami terima apa saja pemberian Allah. Apa yang penting ibu dan bayi sihat", ujarnya dipetik sebagai berkata.

Bagaimanapun, ketika diminta mengulas mengenai desas desus isteri pertamanya Erma Fatima memfailkan cerai, Bade enggan mengulas panjang.

"Bagi saya dan Erma, kami ni dah season (orang lama). Kami sudah masak dengan gosip dan khabar angin sebegini. Erma memang sifatnya suka bercakap, ada kalanya dia suka bergurau dan provok. Saya pula, banyak hati yang perlu saya jaga. Bukan senang nak jaga hati semua orang. Jadi saya memilih untuk berdiam. Sebelum ini pun saya hanya buat satu kenyataan saja iaitu pengakuan yang memang saya berkahwin lagi", jelasnya.

Untuk info, Erma baru-baru ini didakwa memfailkan cerai terhadap suaminya. Rahsia tersebut didedahkan oleh teman rapat Erma sendiri yang mendakwa tindakan Erma itu berikutan tekanan hidup bermadu dengan Aida.

Namun Erma beru-baru ini menafikan dakwaan berkenaan dan menyifatkan ia sebagai karut.

"Saya akui tertekan juga bila timbul cerita (gosip cerai) begini. Tapi releks saja lah dan tekanan itu saya simpan sendiri. Kalau ada yang kata saya kahwin lagi satu kerana nakkan anak, itu orang yang cakap bukan saya. Apa yang orang nak cakap, saya tak boleh nak halang.

"Tapi, jangan lah dengar cakap orang atau pun apa-apa gosip. Saya masih lagi suami dia (Erma). Saya masih tetap jalankan tanggungawab saya", tegasnya sambil mengatakan kedua-dua isterinya itu sudah saling bertemu dan berkenalan.

Bahkan anak-anak mereka juga sudah dipertemukan dengan Aida.

"Erma dah jumpa Aida. Anak-anak juga sudah jumpa. Cuma mereka belum betul-betul dapat bermesra lagi antara satu sama lain sebab belum dapat betul-betul meluangkan lebih masa kerana masing-masing sibuk dengan kerja," kata Bade bersungguh.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ELLIE SURIATY AKUI ANAK-ANAK FAHAM PERCERAIANNYA DENGAN AZRI ISKANDAR

Pelakon Ellie Suriaty Omar, 52, memberitahu, dia dan bekas suaminya, pelakon Azri Iskandar, 54, mendidik dua anak mereka, Azrell Omar, 18, dan Nur Azreen, 13, serta anak tiri, dengan cara sentiasa berfikiran terbuka, bersuara dan kongsi buah fikiran terhadap apa saja isu. Malah, dalam soal perceraian itu, menurut Ellie, anak-anaknya sudah memberikan buah fikiran mereka.

"Mereka (anak-anak) sangat matang untuk faham. Cara kami besarkan anak-anak adalah bagi mereka bersikap terbuka, bersuara dan kongsi buah fikiran dalam apa saja isu. Itu cara kami besarkan anak-anak. Dalam perkara ini (perceraian), mereka sudah bagi buah fikiran.

"Azri sangat rapat dengan anak-anak dan mereka komited dengan saya. Tidak ada istilah anak-anak menjadi sasaran dan mangsa keadaan akibat perceraian ini. Kami sangat terbuka bincang dalam apa juga isu. Begitu juga dengan anak tiri pun sama. Walaupun mereka muda, tapi boleh terima secara matang.

"Saya tak cakap buruk pada anak-anak mengenai bapa mereka, begitu juga dengan dia. Sama-sama hormati mak ayah. Pendek kata, 'positive energy' diterapkan dalam diri mereka," ujarnya yang dipetik sebagai kepada Harian Metro.

Menurut Ellie, perpisahan yang berlaku bukan bermakna dia dan Azri bertukar menjadi musuh: "Walaupun usia perkahwinan kami 19 tahun, tapi kalau ikutkan saya sudah 22 tahun dengan dia. Sudah banyak yang kami lalui bersama. Tak boleh musuhi satu sama lain pun.

"Cuma dalam perkara ini, kami sudah usaha dan tawakal bagi menyelamatkan perkahwinan. Sudah buat semua tu. Malah, sudah tertulis antara kami adalah perpisahan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSALIN 11-12-13 : MICHELLE MELODI DAPAT 'BABY BOY'

Michelle Melodi atau nama Islamnya Dalili Michelle Abdullah Wee telah selamat melahirkan anak lelaki pada tarikh cantik iaitu 11-12-13 kira-kira jam 6,22 petang. Waahhh... bertuah sungguh baby comel tu kerana lahir pada tarikh yang hanya 100 tahun sekali.

Artikel terdahulu:

MICHELLE MELODI KINI SAH ISTERI DEQWAN

Untuk makluman, Michelle telah bernikah dengan Deqwan Remaja, atau nama sebenarnya Tengku Naharuddin pada 20 November 2011 di Duchess Place, Ampang, Selangor. Tahniah diucapkan!

Klik gambar untuk imej besar...

Photo kredit: Melodi TV3


"DAH TUA PUN MAIN TIKTOK" - MAK WAN LATAH JELAS SEBAB KINI AKTIF DI TIKTOK

"Saya ada buat video live di TikTok tapi segelintir netizen kecam saya kata dah tua pun main TikTok," demikian kata pelakon veteran Mak Wan Latah apabila beliau kini berjinak-jinak di platform media sosial TikTok dan menganggap usianya yang sudah mencecah 62 tahun itu bukan penghalang baginya menggunakan aplikasi itu.

Jelas Mak Wan atau nama sebenarnya Halimatussa'adiah Mohd Daud, tujuan dirinya main TikTok sekarang itu hanyalah semata-mata untuk mengisi waktu lapang memandangkan ketika ini dia tidak mempunyai tawaran berlakon.

Pun begitu, kata dramatis berkenaan, ada segelintir yang kurang senang dengan tindakannya itu kerana merasakan usianya sekarang tidak sesuai bergiat aktif di TikTok yang kebanyakannya digunakan golongan muda.

"Jadi saya nak buat apa sekarang ini pun dah tak boleh, sebab ada sahaja yang akan mengata walhal saya aktif di TikTok bagi mengisi masa lapang selain menonton dan berkongsi video berkaitan agama," ujarnya.

Klik untuk gambar besar

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI BERBADAN DUA - UMMI NAZEERA MOHON DOA

Pelakon Ummi Nazeera yang bergelar isteri Dr. Mohd. Izzar Anwari Abd. Khan pada Julai tahun lalu itu dilihat sering mengadu kepenatan dan keletihan, mengundang spekulasi bahawa dia kini sedang berbadan dua.

Rata-rata peminat mula menghujani ruangan komen laman sosial Ummi dengan ucapan tahniah dan meluahkan rasa gembira, andai apa yang diteka mereka benar-benar terjadi.

Namun, wanita berusia 28 tahun itu memberitahu, setakat ini masih belum ada berita gembira yang boleh dikongsikan dan berharap peminat terus mendoakan mereka agar segera dikurniakan cahaya mata.

"Benar, sejak akhir-akhir ini saya memang cepat penat sebab memberi sepenuh tumpuan terhadap kerja dan dalam masa yang sama, masih belajar bagaimana untuk menjalankan tanggungjawab sebagai isteri dengan sempurna.

Klik untuk gambar besar

"Tambahan pula, saya baru berpindah ke rumah baharu, jadi saya sedang dalam proses menyesuaikan diri dengan kehidupan berdua berbanding dengan keluarga sebelum ini.

"Namun setakat ini, saya belum berbadan dua seperti yang diharapkan peminat tetapi saya berharap anda semua terus mendoakan saya dan suami," jelasnya.

Ditanya adakah dia dan suami merancang tempoh tertentu untuk menimang zuriat, Ummi berkata yang mereka tidak pernah merancang.

"Setiap pasangan yang mendirikan rumah tangga pasti mahu cahaya mata sebagai penyeri kehidupan mereka. Kami tidak pernah merancang.

"Malah saya dan suami juga tidak sabar hendak menimang bayi dalam waktu terdekat kerana kami percaya anak merupakan anugerah Allah. Saya harap peminat sentiasa mendoakan agar semuanya dipermudahkan kelak," kata pelakon 'Nur Kasih'.

Biarpun sibuk bekerja, Ummi sering dilihat meluangkan masa bercuti dengan suaminya tidak kiralah sama dalam atau luar negara.

"Ya, saya dan suami gemar bercuti dan melakukan aktiviti bersama. Malah sebelum mendirikan rumah tangga, kami selalu melakukan aktiviti bersama termasuk mendaki bukit dengan kawan-kawan.

"Bagi saya, percutian selepas berkahwin tidak kiralah di dalam atau luar negara, ia adalah aktiviti yang sangat penting kepada pasangan suami isteri kerana kami dapat menikmati suasana baru di sesuatu lokasi sambil berborak lebih panjang tanpa sebarang gangguan.

"Insya-Allah, kami akan amalkan aktiviti percutian bersama walaupun sudah beranak-pinak nanti," tuturnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ADA JUGA USAHA DARI PERUBATAN" - AMIR RAJA LAWAK & ISTERI TAK TERTEKAN 7 TAHUN KAHWIN BELUM DIKURNIAKAN ANAK

"Saya dari dulu memang macam ini. Kalau orang kecam pun saya buat tak tahu je. Orang kata, tak hidup dipuji tak mati dikeji. Kami tiada tekanan walaupun tiada anak. Saya dan isteri jalani hidup macam biasa saja.

"Ada juga usaha yang dibuat dari segi perubatan. Urutan badan itu dan rawatan tradisional itu kami ada buat," ujar pelawak dan pelakon Amir Raja Lawak yang memberitahu dia dan isteri, Nur Intan Syafinaz menerima dengan hati terbuka, meskipun sudah tujuh tahun mendirikan rumah tangga namun masih belum dikurniakan cahaya mata

Dalam pada itu, Amir berkata dia bersyukur dengan kehidupannya sekarang serta enggan peduli dengan apa yang diperkatakan mengenai dirinya. Bagaimanapun, Amir berkata dia dan isteri akan terus berusaha untuk mendapatkan cahaya mata serta tidak pernah patah semangat.

Sering ditanya untuk mengambil anak angkat, Amir atau nama sebenarnya Mohammad Amirullah Azmi yang mendirikan rumah tangga dengan Nur Intan Syafinaz pada 14 Mac 2015 itu memaklumkan dia tidak pernah terfikir apatah lagi memikirkan risiko dihadapi.

"Tak pernah terfikir. Takut kalau ambil anak orang tiba-tiba tak boleh nak teruskan. Kami pula yang akan kena kecam nanti. Saya fikir belum masanya lagi. Biar semua ada dulu macam kereta dan rumah. Biar betul-betul stabil dulu," katanya.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::